Jaurlaritzaren aurrekontuak «eskuinekoak» direla dio ELAk | Ekonomia | Berria\nJaurlaritzaren aurrekontuak «eskuinekoak» direla dio ELAk\nAdolfo Muñoz ELAko idazkari nagusiak aholkua eman zion atzo Eusko Jaurlaritzari bere aurrekontuak onartu ahal izateko: PPren babesa lortzen saia dadila. Izan ere, 2019rako aurkeztu dituen aurrekontuak «eskuinekoak» direla uste du, eta, horregatik, eskuineko alderdien babesa bilatzeko gomendatu dio. «Aurrekontuetarako gastu muga PPrekin adostu zuen, eta baita zerga erreforma ere; horrek guztiak aurrekontuetan zuzenean eragiten duenez, euren babesa lortzen saiatu beharko luke aurrekontuak onartzeko».\nAurrekontu proiektua «txarra» dela azaldu zuen Mikel Noval arlo sozialeko arduradunak. Eta hori esateko bi adierazle alderatu zituen: zorra ordaintzera Jaurlaritzak urtean bideratzen duen diru kopuruaren bilakaera batetik, eta arlo publikoa finantzatzeko ekarpenak BPGan duen eragina bestetik. 2009an zorra ordaintzera 83,6 milioi bideratu zituen Jaurlaritzak, eta 2019ko aurrekontuetan, berriz, 1.331 milioi aurreikusten dira. Era berean, Jaurlaritzak arlo publikora bideratu duen zenbatekoa BPGaren %15,6 zen duela hamar urte, eta %12,9ra jaitsiko da ELAk egindako txostenaren arabera. Horregatik, hamarkada galduaz hitz egin zuen Novalek, eta salatu Jaurlaritzak aurrera jarraitzen duela murrizketa politikekin.\nHamarkada honetan arlo sozialak izan duen beheranzko joera ere agerian utzi zuen sindikatuak osasunaren eta hezkuntzaren bilakaerari begiratuta. BPGan arlo bakoitzak izan duen pisuari begiratu zioten berriz ere. Osasunera aberastasunaren %5,4 bideratzen zuen Jaurlaritzak 2009an, eta %4,74 izango litzateke datorren urtean. Bilakaera negatibo hori zuzentzeko, osasun arlora 520 milioi gehiago bideratu beharko lirateke txosteneko datuen arabera. Hezkuntzan, berriz, BPGaren %4,34 zena %3,55 izango da. Hau da, duela hamar urteko ehuneko berdinera egokituz gero, 632 milioi gehiago inbertitu beharko luke Jaurlaritzak arlo horretan.\nHori guztia ikusita, Muñozek gastu muga apurtzeko eskatu zien jeltzaleei. «Ez ditugu kudeatzaileak nahi gobernuan, politikariak baizik». Izan ere, zorra ordaintzeari lehentasuna emanez, gastu mugari eutsiz —hau da, urtero gehienez %2,7 handitu daitezke aurrekontuak— eta zerga erreforma berarekin jarraituz, «alternatibarik ezin da proposatu, alternantzia baizik».\nSindikatuak adierazi zuenez, Arabako, Bizkaiko eta Gipuzkoako zerga politikak Europako Batasuneko batezbestekora berdinduko balira, urtean 6.000 milioi gehiago bildu ahalko lukete ogasunek. «Baina horrek ez du ezertarako balio gastu mugak indarrean jarraitzen baldin badu».


Mirari Martiarena eta Idoia Torregarai: «Ahalduntzeko balio izan digu umoreak» | Bizigiro | Berria\nATZEKOZ AURRERA. Mirari Martiarena eta Idoia Torregarai. Umoregileak\n«Ahalduntzeko balio izan digu umoreak»\n'Bakean dagoena bakean utzi' bakarrizketa bi ahotsetara sortu dute Martiarenak eta Torregaraik: euskara, umorea eta generoa dira saioaren ardatzak, euren egunerokoan ere ardatz dituztelako.\nION MARKEL ARGAZKIAK Tamaina handiagoan ikusi\nAhoan bilorik gabe, eta, batez ere, gelditu gabe hitz egiten dute Idoia Torregarai Martijak (Usurbil, Gipuzkoa, 1974) eta Mirari Martiarena Iraolak (Oiartzun, Gipuzkoa, 1986). «Umoregile, umorezale eta umore saltseroak» direla diote, eta plazara ateratzeko «beharra» daukatela: hala egingo dute Lankuk ekoitzitako Bakean dagoena bakean utzi saioan. Oraingoz, bi emanaldi dituzte lotuak: martxoaren 4an, Elizondon, eta martxoaren 11n, Donezteben: «Nafarroa gurea da!».\nElkarrizketa zozo samarra ateratzen bada...\nIDOIA TORREGARAI: Kontrako eragina izan dezake, baina esango dugu errua zurea dela! [Barreak].\nTwitterren idatzi zenuen Mirari: «Ze nezesidade»?\nMIRARI MARTIARENA: Umorezaleak izan gara beti, eta «ze nezesidade» hori da saioen aurreko beldur hori: «Eta nik hau zergatik egin behar dut?». Baina oholtzan hainbeste disfrutatzen dut, jendaurrean jarri eta jendea barrez ikustean...\nI. T.: Ez duzu esan zure esaldia: zer gara gu?\nM. M.: Umore bikiak!\nI. T.: Gauza askotan egiten dugu bat: biok baserrikoak —bera ni baino gehiago—, kazetaritza ikasitakoak, umorezaleak eta umorea lantzen dugunak... Nik barne behar handi bat neukan hau egiteko. Hau da, Barretartia-rekin [bloga] 2012an hasi nintzen, ikastaro batzuk ere ematen ditut, eta badira hiruzpalau urte kanpora ateratzeko beharra neukala. Hurrengo pausoa zen: behar fisiko eta psikologikoa neukan.\nM. M.: Ahalduntzeko balio izan digu umoreak, bizitza ikusteko beste modu bat da.\nZuk ere Mirarikeriak bakarrizketak egin dituzu lehenago.\nM. M.: Mirarikeriekin hasi nintzenean, batek esan zidan: «Ez egin zeure buruari buruz». Eta, berandu zebilen, neure buruaz hitz egiten dudalako. Nire miseriak dira, baina ez nireak bakarrik: neure buruari barre eginez, jendeak, askotan, bere burua islatuta ikusten du.\nZer esateko baliatuko duzue saio berria?\nI. T.: Guretzat, inportanteak dira euskara, generoa eta umorea: hirukote horren erpinetan mugitzen gara, egunerokotasunetik.\nAne Labakak eta Beatriz Egizabalek ere Erradikalak gara saioa sortu zuten, beraiek ere bikotean eta umorea egiten. Baina erreferenteak ez dira asko, ezta?\nI. T.: Aktoreak egon dira, Kontxu Odriozolatik hasita, edo Bi eta bat-ekoak... Badago tradizio bat antzerkian. Hor daude, baita ere, Aitziber Garmendia, edo Onintza Enbeita, baina gutxi dira oraindik, eta, umoregile etiketarekin, gutxiago.\nOso kontu serioa da umorea; barre eginaraztea, oso zaila. Edo ez?\nM. M.: Batzuetan, zerbaitek nire buruan sekulako grazia izan dezake, eta ikusten duzu jendearengan ez daukala hainbeste, edo alderantziz. Hain da fina barregarria denaren eta ez denaren arteko muga...\nI. T.: Uste dut abantaila bat daukagula, betidanik erabili dugulako umorea, estrategia gisa, harremanetarako. Kirola egiten duenak, gorputza askoz trebatuagoa daukan bezala, bizitza umorez ikusten duenak erraztasun handiagoa du barre eginarazteko.\nZeintzuk dira halako saio on bat egiteko gakoak?\nI. T.: Ordu eta bost minutuko saioan denbora guztian gaude hitz egiten: hitzak dauka garrantzia, baina baita gorpuztasunak ere.\nM. M.: Orain gutxi ikastaro bat egin dut Miren Gaztañagarekin, eta esaten zuen ez garela konturatzen gorputzak gorputzei begira gaudela: hizketan ari garenean, gure jarrerarekin ere asko esaten dugula. Mirarikerietan, lehenengo esaten dudana da: «Ni Mirari naiz, neska fina naiz komatxo artean, baserritarra naiz komatxo artean, eta neska gizena naiz komatxo artean».\nI. T.: Puskatzeko gaude: gure muga eta gure presioetatik harago pauso bat eman eta aurrera egiteko. Zor genion geure buruari, eta baita, kasu honetan, emakumeei edo gorputz desberdinei... ere.\nBi izanda, nola moldatuko zarete?\nI. T.: Ia txanda hartu ezinik ibiltzen gara!\nM. M.: Nola hasiko garen, txanponak erabakitzen du, jendaurrean. Horrek baldintzatzen du publikoarekin izango dugun lehenengo kontaktua, bakoitza bere erara hasiko baita. Bakoitzak bere gaiak ditu, baina batzuk konpartitzen ditugu: nik hitz egiten dut ama izatearen presioaz, Idoiak amatasunaz...\nI. T.: Belaunaldi desberdinetakoak garenez, jende gehiagorengana hel gaitezke. Gorputz desberdinak, amatasuna edo ama izan beharraren presioa, depilazioaren beharrezkotasun hori, hilerokoa... Gai askoz gehiago egon daitezke, baina horietatik hasi nahi genuen.\nBakean dagoenari bakean utzi: itxura guztien arabera, ez duzue inortxo ere bakean utziko, ezta?\nI. T.: Aldarri bat egiten dugu: esaterako, depilatzea zein kontrakoa erabakitzen duenari bakean uzteko. Eta, aldi berean, gai horiek bakean ez uzteko aldarria ere bada.


Zoritxarrez, Euskal Herria gris kolorekoa izan da urte luzez. Gris kolorea gatazka politikoan eta sufrimenduan oinarrituta. Gatazkaren ondorioak inguruan izan ditugu behin eta berriz, euskal gizartearen parte bihurtu ziren eta horrek eten bat zabaldu zuen gure artean. Baina, eragile asko izan dira ‘gris’ horren aurka lan egin dutenak, bakea bermatzearen alde lan handia egin dutenak. …\nEGK-k Bake Ibilbideen bideoa aurkeztu du eta gazteak gonbidatu nahi ditu bake eta bizikidetzaren lan talde berri batean parte hartzeko\nEuskadiko Gazteriaren Kontseiluak Bake Ibilbideen bideoa aurkeztu du. Ekintza hau 2014ko azaroan egin zen Bilbo, Gasteiz eta Donostian eta parte hartu zuten gazteek iraganean, orainan eta etorkizunean bakea eta bizikidetzan bizitako egoerak, ikuspuntuak eta sentimenduak elkarbanatzeko aukera izan zuten. Youtuben Gazteriaren Kontseiluko kanalean igota dagoen ia 7 minutuko bideoan, ekimenaren irudiak eta gazteen iritziak ikus …


14:18, 21 martxoa 2015ko berrikusketa\n14:11, 21 martxoa 2015ko berrikusketa (aldatu)\n14:18, 21 martxoa 2015ko berrikusketa (aldatu) (desegin)\n'''Louis McLane''' (1786-1857) Estatu Batuetako abokatu eta politikari bat izan zen. [[Andrew Jackson]]en lehenengo gobernuko kide zela nabarmendu zen (1829-1832), [[Bankuaren gerra]] puri-purian zela.\nLouis Mclane [[Delaware]]n jaio zen, aita [[Wilmington]]go portuan zerga-biltzaile zuela. Frantziako erregearen omenez jarri zioten izen hori.\n[[Alderdi Federalista]]ko kidea zen, baina [[1812ko Angloamerikar Gerra]]n parte hartu zuen. Gerra ondoren ere, Alderdi Federalistako kide izaten jarraitu zuen, alderdia bere azkenetan zela. Sei alditan izan zen AEBetako Kongresurako hautatua.\n[[Martin Van Buren]]ekin zuen adiskidantzari esker, [[Andrew Jackson]]en alderdira pasa zen (Alderdi Demokrataren hastapenetan) eta, 1829an, Jackson presidente hautatuta, Ingalaterrara bidalia izan zen anbaxadore moduan. Londresetik Bankuaren aldeko ideiak berrituta itzuli zen, baina artean Jacksonek ontzat jotzen zuen bere lana. 1832ko hauteskunde latzak pasata ("Jackson eta ez Bankurik!"), Diruzaintza Idazkari izaten jarraitu zuen. Aldiz, Nicholas Biddlerekin buruz buru plan bat ontzen hasi zen [[Estatu Batuetako Bigarren Bankua]]ren baimenaldia luzatzeko.\nOinordetzari esker, aberatsa izanik ere, McLanek 13 haur zituen eta, bere kontaktuak baliatuz, negozio eta politika munduan jarraitu zuen, burdinbide- eta banku-konpainietan esku hartuz. 1846 ondoren, Estatu Batuen ordezkari lanetan Ingalaterrara itzuli zen, ipar-mendebaldeko [[Oregon]]go muga negoziatzeko.


Herri-Arduralaritzaren Euskal Erakundeko zuzendariak, 1998ko maiatzaren 12ko Erabakiz (EHAA, 1998-05-22; 94 zk.), hizkuntza eskakizunak egiaztatzeko frogetarako deia egin zuen.\nDeialdi honetako konparaziozko azterketa gainditu zuten azterketarien behin-behineko zerrenda Herri-Arduralaritzaren Euskal Erakundeko zuzendariaren 1998ko urriaren 27ko Erabakiz (EHAA, 1998-11-06; 212 zk.) argitaratu zen.\nZerrenda honen kontra erreklamazioak aurkezteko epea amaituta, aurkeztutakoak aztertu dira. Gauzak horrela,\n1.– Hizkuntza eskakizunak egiaztatzeko konparaziozko azterketen behin-behineko emaitzen kontra aurkeztutako erreklamazioak gaitzestea.\n2.– Erabaki honetan xedatutakoaren kontra errekurtso arrunta ezarri ahal izango da Ogasun eta Herri Administrazio Saileko sailburuaren aurrean, berau Euskal Herriko Agintaritzaren Aldizkarian argitaratu eta hilabeteko epean.\nVitoria-Gasteiz, 1999ko otsailaren 8a.


Amaitu du bidea 21. Korrikak, Gasteizen, Andre Maria Zuriaren plazan. 'Klika' leloarekin lotuta, egitera, eragitera eta eginaraztera deitu du Maialen Lujanbiok. Hark idatzi du egunotan lekuko barruan joan den mezua.\n'Klika'-k oihartzuna izan du mundu zabalean\nBesteak beste, Rapa Nui uhartean, Txinako Harresira, Shangaira, Madrilera, Bartzelonara, Valentziara, Boisera (AEB), Kaliforniara (AEB) eta Mexikora iritsi da 21. Korrika.\nLujanbio: "Erakundeetan ere jarri behar da arreta euskara benetan biziko bada"\nKorrikako mezua irakurtzea "beste ezerekin konparatu ezineko ohore bat" dela aitortu du bertsolariak, euskal hedabideek elkarlanean egindako saio berezian.\nRamoni eta Loitzune Korrikaren furgonetara igotzen saiatu dira. Aroa Arrizubieta Barredoren bertsoak bildu ditu 'Korriklika'-k.\nAuto gidari bat hil da Iruña Okan, trafiko istripuan\nA-1 autobidean izan da istripua. Bi autok elkar jo dute, eta hil egin da auto bateko gidaria. Beste bat larri zaurituta eraman dute ospitalera.\nKorrikak jarraipena eman dio euskaldunen aktibazioarekin lotuta zabaldutako ildoari: 'Klika' leloa hedatu du herriz herri, orain bost hilabete Euskaraldiak egin zuen norabide berean. Konpromisoak hartzeko deia egin du. 11 eguneko bide oparoak gaur eguerdian izango du azken puntua, Gasteizen.\n'Klika' euskaltegian: titulutik erabilerara\nEuskararen erabilera hauspotu beharrak indar handia hartu du. Herritarren erdiak erdaldun elebakarrak dira oraindik, hala ere. 'Erabileraren aroan' zein da euskaltegien rola? Bada zer aldatua.\nDoakotasuna probekin lotu nahi dute EAJk eta PSEk\nEuskalduntzearen zenbakien talaiatik\n«Erabiltzeko aukerak sortu behar dira»\nEuskara etxetik kanpo ikasi dutenak erabileran nola sartu, bi gako nabarmendu ditu irakasleak: jarrera proaktiboa hartzea euskaraz egiteko, eta autokontzeptu ona izatea, «legitimo» sentitzea.\nItsasoan da 'Aita Mari' ontzia, Portugalen baimena lortuta\nEzin izango ditu erreskate lanak egin, baina «ospitale» gisa funtzionatuko du, migratzaileei botikak-eta banatuz\n«Itzulpen sistema ez da legezkoa, eta badakite»\nKargua utzi duten bost hautetsien kritikei erantzun die Bruno Karrere Uztaritzeko auzapezak. Herria Bizi Dadin talde abertzalea bitan zatitua da, baina, bere aldekoekin, 2020an berriz aurkezteko asmoa erakutsi du.


Sestaok asteburua itxi du itsasadarrean\n20 Abu 2020\nEusko Label Ligako hamalaugarren jardunaldia jokatuko da igande honetan Bizkaiko udalerrian\nIgandean, denboraldiko hitzordu klasikoetako baten txanda izango da, Sestaoko Udalaren XIX. Bandera, denboraldiko hamalaugarren jardunaldia izango dena aurtengo Eusko Label ligan, eta, beraz, amaitu ondoren, hiru asteburu geratuko dira txapelketa amaitzeko eta bi denboraldi erregularren amaierarako.\nEstropada honek El Corte Ingles Banderaren estropada eremu bera du. 12 ontziak lau aldiz igaroko dira Zubi Esekiaren azpitik, hiru itsas milia (5.556 metro) betetzeko Nerbioi itsasadarrean. Probako hiru txandak larunbatean jokatutako XLI. Santurtziko Ikurriñaren azken emaitzaren arabera banatuta egongo dira.


Eraikuntza basatiarekin bukatu beharra dugu, egungo eraikuntza eta kontsumo eredua zalantzan jarriko duen jendarte burujabe bat eraikiz - Boltxe\nEraikuntza basatiarekin bukatu beharra dugu, egungo eraikuntza eta kontsumo eredua zalantzan jarriko duen jendarte burujabe bat eraikiz\nEraikuntza basatia ez da soilik hondamen soziala, baita ingurugiro eta ekonomi hondamena ere. Hortaz gain, egungo krisi eta bazterkeria egoera honetara ekarri gaituen faktore garrantzitsuena da.\nEzin daiteke negozioa egin eskubide sozialen kontura\nSentsu honetan, ez Araba, Bizkaia eta Gipuzkoako Lurraldearen antolamendurako gidalerroek edota Etxebizitza Legeak ezta Nafarroako lege proposamen berriak ere, ez dute etxebizitza hutsa mobilizatzeko inungo asmorik, honela etxebizitza gehiagoren eraikuntza injustifikatuarekin jarraituz. Zergaitia argi dago, negozio egiten jarraitu nahi dute gure eskubideen kontura.\nHerritarron partehartzearekin idatziak izan beharko liratezkeen Lurraldearen Antolamendurako Gidalerroei dagokienez, Araba, Bizkaia eta Gipuzkoako gobernuak erabaki du aldebakarrez herrietan eraiki beharreko etxebizitza kopurua, inorekin kontrastatu gabe. Horrek argi adierazten digu ez dutela lurralde antolamendua jendartearen behar izanen eta ingurugiroarekiko errespetuan osatu nahi, irizpide espekulatiboen arabera baizik.\nZer esanik ez, pasadan ekainean onartutako Etxebizitza Legearen inguruan. Bere garaian adabaki hutsa zela salatu genuen, inongo asmorik ez baitzuen etxebizitza hutsa mobilizatzeko. Merkatuaren logikatik atera ezean, inoiz ez da etxebizitza eskubidea bermatzerik izango. Guk argi dugu, etxebizitza eskubidea bermatzeko, Euskal herrian dagoen etxebizitza huts kopuru izugarri haundia optimizatzea beharrezkoa da.\nEtxebizitzaren arazoa ez da norbanakoaren arazoa, kolektiboa baizik, imposatu diguten sistema kapitalistaren ondorio zuzena. Elkartzenen, etxebizitza eskuratzeko dagoen bazterkeria soziala salatzen jarraituko dugu, bereziki prekarietate sozialak gehien zigortzen dituen sektoreena: langabetuak eta lan prekarioa dutenak, emakumeak, gazteak eta pertsona migratuak. Etxebizitza, Euskal herrian bizi eta lan egiten dugunon pobretzearen faktorerik garrantzitsuena bilakatu da.\nEtxebizitza legea onartu zenean jada salatu genuen beste gauza batzuen artean Legearen helburua ez zela etxebizitza eskubidea bermatzea, hain zuzen eskubide subjetiboa gradualki jasoko bait zen eta hortaz, etxebizitza beharrean daudenek ezin izango dute justiziaren aurrean eskubide subjetiboa erreklamatu, dirusarrerarik ez dutenak ere.\nPartehartze sozialik gabe, eta herritarroi lepo emanez onartutako lege honek, bere atal gehienetan duen indefinizioaren ondorioz etxebizitza eskuratzea erraztu ezean, beharrizan gehien duten pertsonei zailtasun gehiago jarriko dizkien eta gure eskubideak murrizten dituen dekretu bat atera behar izana baldintzatu du. Momentuz, hala ere, hainbat eragile sozialek egindako lanaren ondorioz dekretua geldirik dago; presio sozialaren beharraren adibide garbi. Hala ere, ezin gehiegi lasaitu, gobernariek hobeto datorkienean onartu dezaketelako dekretua gure eskubideak murriztuz.\nGure eskubideak murrizteaz gain, ez dute ezer gehiago egiten. Honen adibide etxebiztza eskubidean jasotzen den etxebizitza hutsen gaineko kanon bat jasotzen da, legearen alde positibo bakarrenetakoa, baina ez dute ezer egin neurria gauzatzeko. Adibidez ogasun lokalen legearen arabera, duela urte askotatatik posible da IBIa grabatzea etxebizitza hutsetan, baina udalerri gutxi batzuek baino ez dute erabiltzen.\nEgoera honen aurrean, etxebizitza hutsaren gaineko presio soziala aktibatzea beharrezkoa da, etxebizitza eskubidearen arazoa konponbidean jartzeko modu bakarra baita. Auzoz auzo eta herriz herri etxebizitza eskuratzeko benetako arazoa zein den eta eskubide honen kontura negozio egiten dutenak zeintzuk diren sozializatu beharra daukagu. Ez dugu ezer galtzerik eta asko irabazteko ordea; gure eskubide sozialak eta ingurugiroari errespetua.\n2016ko uztaillak 4


Zure oinak osasuntsu izateak arazo fisiko ugari ekiditen dizkizu\nIMQko PODOLOGIAKO UNITATEAK\nZure beharrizana edozein izanda ere, adituen eskutik heldutako neurriko soluzioa eskainiko dizugu oinen osasuna zaindu dezazun\nFuntzio fisiko garrantzitsua betetzen duten arren, sarritan gure oinak zaintzea ahazten dugu.\nIMQn, podologiako zerbitzu integrala eskaintzea da gure ardura, gure espezialisten ekipamendu teknologikoarekin eta gure espezialisten balorazioa.\nKiropodiako eta miaketa biomekanikorako unitateak dauzkagu oinaren patologiak eta ibilera aztertzeko. Bestetik, tailer ortopodologiko propioa dugu, oin zolarako denetariko oinarriak egiteko.\nOinetarako, larruazalerako eta azazkaletarako tratamendu guztiak eskaintzen dizkizugu. Esate baterako, gogorguneak artatzea, hidratazioa, azazkal inkarnatuak eta plantilak, baita tratamendu kirurgikoak ere.\nKolektibo bakoitzari zuzendutako podologiako zerbitzu espezifikoak ditugu: umeentzako prebentzioa, kirola , arlo geriatrikoa, etab.\nIMQ Doña Casilda Klinika Podologikoa IMQ Zurriola zentro mediko-kirurgikoa


Mezhraionka – K17.eus\nErrusiar fakzio marxista, literalki, “Auzoen (barrutien) arteko taldea”, (mezh: artean edo artekoa, raion: auzoa edo barrutia; talde honen jarraitzaileen mezhraiontsi deitzen zitzaien); izen ofizialez “Sozialdemokrata Bateratzaileen Auzo-arteko Erakundea”. Talde hau 1913an sortu zen, 1912ko marxisten zatiketaren ostean, fakzio batetako batekin ere lerrokatzen ez zirenek baina bi fakzioek berriz bat egitea nahi zutenek osatuta. Hasieran oso fakzio txikia izan zen, Petrogradeko marxista batzuk soilik biltzen zituen; batez ere intelektualak, langileak baino gehiago. Beren lehen burua, Konstantin Jurenev izan zen, boltxebikeengandik zetorren gizon bat.\nHala ere, 1914an guda inperialista piztearekin batera, fakzio hau hazi egin zen, militante esanguratsu batzuek Mezhraionkarekin bat egin baitzuten. Bi “iturrietatik” zetozen halako militante berriak: alde batetik, 1909an boltxebikeengandik urrundutako Aleksandr Bogdanoen fakziotik (Anatoli Lunatxarski adibidez), eta bestetik erbestean zeuden ezker adarreko mentxebikeengandik, euren alderdiak gudaren kontra zuen posizio epelaz gogaiturik Parisen Naxe Slovo (“Gure Hitza”) aldizkaria zurtu zutenengandik. Azken hauen artean oso militante ospetsuak zeuden: mentxebikeen fundatzaile Martov, 1912an Konferentzia mentxebikeearen buru izan zen Trotski, Aleksandra Kollontai, David Riazanov, Moisei Uritski… Hala ere, esan beharra dago Naxe Slovoko kide guztiek ez zutela Mezhraionkarekin bat egin: Julius Martovek sekula ez zituen mentxebikeak utzi, eta Kollontaik 1915ean boltxebikeekin bat egin zuen.\n1917an, militante ospetsu horiekin bat, eta Otsaileko Egunetan jokatutako papera zela eta, nolabaiteko itzala hartu zuen fakzio honek. Haatik, oraindik ere, ez zen boltxebikeen edota mentxebikeen eragin mailara iristen (4.000 kide soilik), oraindik baita intelektualez osatutako alderdi bat izan zen, ezta ere ez zuen Petrograd kanpoko hirietan presentziarik lortu. Pixkanaka, batez ere 1917ko apirilaren ostean, bai Behin-Behineko Gobernuak gudaren alde egiten jarraituko zuela argi zegoenean, eta bai boltxebikeak Gobernu burgesaren kontrako eta boterea bakarrik Sobietetan oinarritzearen aldeko alderdi bakar bezala ageri izan zirenean, Mezhraionka boltxebikeekin bat egitearen aldekoa izan zen.\nMezhraionkak boltxebikeekin bat egitearekin batera, gerora boltxebikeen barruan garrantzitsuak izan ziren hainbat koadro sartu ziren Alderdi Boltxebikean: Anatoli Lunatxarski, Dmitri Manuilski, Adolf Joffe, Lev Trotski, Moisei Uritski, Moisei Volodarski, David Riazanov, Konstantin Jurenev eta abar.\nPrevious Previous post: Fofanova, Margarita\nNext Next post: Liber, Mikhail


Kafe-hondarrak eta -kapsulak erabilita\nlortutako material birziklatuarekin eginak\nHondarrak erabilita lortutako\nmaterial birziklatuarekin eginak\nKafe-kapsulak erabilita lortutako\nEnpresa jasangarriok mundua hobetzen dugu.\nGizarteak zaborretara botatzen ditugun gero eta hondakin gehiago sortzen ditu. Zer gertatuko litzateke hondakin horiei beste aukera bat emango bagenie? Kafean, kapsulen eta kafe-hondarren % 100a birziklatuta, ekonomia zirkularreko prozesu bat sortzen dugu.\nEdukiontzietako kapsulak biltzen ditugu\nKafe-hondarrei plastikoa eta aluminioa kentzen dizkiegu, eta prozesatu egiten ditugu\nKapsulak eta hondarrak paperontzi, edukiontzi, opari eta abar bihurtzen dira.\nGure bezero diren enpresetara bidaltzen dugu ateratzen den produktua\nErakunde jasangarri bat izan nahi duzu?\nErakundeek aukera paregabea dute hondakin guztiak birziklatzen badituzte:\nHazkunde ekonomikoa eta enplegua sortzen dituzte.\nHerritarrei ekologiarekin erlazionatutako mezu bat bidaltzen diete.\nPlanetaren etorkizuna ziurtatzen dute.\nHondakinak osorik kudeatzeko, lehenik eta behin haiek sortu aurretik jabetu behar dugu horretaz, haien bizi-zikloa zainduz eta haiek birziklatu ondoren sortutako materialarekin egindako produktu bat eginez.\nGaur egun, kafe-kapsulak aluminioz eta plastikoz eginda daude. Haietako askok zaborretan bukatzen dute, edo edukiontzi horian. Bigarren kasu horretan, birziklatze-prozesua oztopatzen dute, ezin baitira prozesatu, eta, azkenean, hondakin bihurtzen dira.\nEdukiontzien informazio gehiago jaso nahi dut\nZailtasun horretaz jabetuta, Donostiako Udalak Kafearekin elkarlanean dihardu Donostia hiri jasangarri bihurtzeko. Gaur egun, kafe-kapsulak biltzeko eta birziklatzeko Kafea edukiontziak ditu hiriko lau auzotan. Horri esker:\nHerritarrak ingurumenarekiko kontzientzia ditzake.\nTonaka hondakin birzikla ditzake.\nMaterial birziklatuarekin egindako produktuak sor ditzake.\nGuk irtenbide osoa eskaintzen dugu, herritarren kafe-kapsulen % 100a birzikla dezakezun, haiek bildu eta beste produktu batzuk sortzeraino.\nElkarlan horri esker, hauek lortuko dituzu:\nEdukiontzi, paperontzi eta poto birziklatuak\nHaurrak sentsibilizatzeko ikastetxeetarako tailerrak\nKafearen parte izan nahi dut\nEnpresa jasangarri bat izan nahi duzu?\nEnpresek aukera paregabea dute Kafea produktuak erosten edo oparitzen badituzte.\nJasangarritasunarekiko konpromisoa erakusten dute.\nBeren marka nabarmentzen dute.\nIngurumena zaintzen dute.\nKafeak enpresetarako produktuak pertsonalizatzen ditugu. Bulegorako paperontziak eta kapsulak birziklatzeko potoak lortuko dituzu, baita hazkundearekin erlazionatutako opariak ere (besteak beste, perretxikoak hazteko kitak eta baratzeko kitak). Guztiak kafe-kapsula eta -hondarretatik eratorritako bigarren belaunaldiko materialarekin eginda daude.\nKafearekin elkarlanean diharduten enpresetako bat Lavazza da. Enpresa horrek penintsulan dituen egoitza guztietako kafe-kapsula guztiak biltzeko aukera ematen digu. Horretarako, kapsulak birziklatzeko ontziak egin ditugu Lavazza kafe-kapsuletatik lortutako material % 100 birziklatuarekin. Zure enpresarako produktu jasangarriak, birziklatuak eta pertsonalizatuak interesatzen bazaizkizu, modu esklusiboan egin diezazkizukegu.\nKafea produktuak nahi ditut nire enpresarako\nMesedez, hautatu Kafeari buruzko informazioa jasotzeko modu guztiak:\nGure jakinarazpenak jasotzeari utz diezaiokezu edozein unetan, baja emanez. Gure pribatutasun-politikari buruzko informazio gehiago nahi izanez gero, bisitatu gure webgunea, mesedez.\nPrestaShop-# kafea.eco This cookie helps keep user sessions open while they are visiting a website, and help them make orders and many more operations such as: cookie add date, selected language, used currency, last product category visited, last seen products, client identification, name, first name, encrypted password, email linked to the account, shopping cart identification. 480 hours


David Crighton - Wikipedia, entziklopedia askea.\nDavid George Crighton (Llandudno, Gales, 1942ko azaroaren 15a - Cambridge, Ingalaterra, 2000ko apirilaren 12a) galestar matematikaria izan zen.\nLlandudno, 1942ko azaroaren 15a\nCambridge, 2000ko apirilaren 12a (57 urte)\nLeedsko Unibertsitatea (1974 - 1986)\nOtto Laporte Award (1998)\nCarl Friedrich Gauss Medal (1995)\nCambridgeko St John's Collegen sartu zen, 1961ean. Ikasketak 1964an bukatu zituen, eta Woolwich Polytechnicean eskolak ematen hasi zen. John Fowcs Williams matematikaria ezagutu zuenean, lana utzi eta ikerlanean hasi zen harekin, Londresko Imperial Collegen. Williamsen laguntzaile izateaz gainera, doktorego-ikasketak ere egin zituen urte horietan. Hala, 1969an bukatu zuen doktoregoa, eta Imperial Collegen gelditu zen, bost urte geroago Cambridgeko Unibertsitateko Ingeniaritza Saileko ikerketa-laguntzaile izendatu zuten arte.\nCrightonen lehenengo artikulua, Radiation from turbulence near a composite flexible boundary, 1970ean argitaratu zen, Londresko Errege Elkartearen Proceedings aldizkarian. Artikulu horretan, bi plano erdi infinitu malguk sortutako gainazal eten batetik jariakin zurrunbilotsu bat igarotzen denean sortzen diren soinu-uhinak aztertu zituen, eta, eredu matematiko bat emanez, arazoa bi ekuazio ebaztera murriztu zuen. Nahiz eta 1974an Cambridgeko Ingeniaritza Sailerako hautatu, ez zuen postu hura onartu, Leedseko Unibertsitateko Matematika Aplikatuetako katedra lortu baitzuen.\n1986an Batchelorrek Cambridgen utzitako matematika aplikatuetako irakasle postua bete zuen. Urte horietan St John's Collegeko kide hautatu zuten, eta 1991n Cambridgeko Matematika Aplikatu eta Fisika Teorikoko Saileko buru ere izendatu zuten. 1993an Errege Elkarteko kide egin zuten. Crightonek matematika aplikatuen arloa landu zuen gehienbat; bereziki, hegazkinen soinuaren kontrolean erabili zituen bere ideia matematikoak.


Game iPlayer: arrantza Online. Play for free\nGame iPlayer: arrantza\nPlay jokoa iPlayer: arrantza Online:\nGame Description iPlayer: arrantza\nEraso naturaren gainean, opor bat da, ez da beti eskuragarri, baina. Kanabera batekin Porelaksirovat laguntzen online joko arrantza! Erraza eta azkarra kontrol-mundu oso bat agertuko dira, eta edozein puntutan hauta ditzakezula joan konkistatzen Norvegia, Alaska, Lake Baikal eta besteen kostaldean.\nBizia, errealista grafikoak egin, simulator honetan ez du naturaren usain transmititzeko. Gainerakoan, paisaiak harmonia gozatzeko kolore riot batekin egingo duzu, txoriak, kilkerrak, hostoak eta ur zorrotada rustle txorrotxioekin.\nAukeratu mapan leku edozein han eta berehala aurkituko yourself. Orain arrantzaren jokatu behar dugu, bait bota, arrain zain. Itxaronaldia ez zen luze. Plano pare bat, eta dardara zure kako arrain handi edo txikian. Orain gauza nagusia bere itsasertzera tira. Estutu arretaz bere burua aurkitu zuen arte biribilean, eta, ondoren, tira. Berehala garaikurra ikusi Leiho berri bat, non hari buruzko informazio guztia jaso zuen: pisua, esperientzia, prezio puntu. Adierazle horiek baliagarriak dira beste eragile batzuekin lehiaketa arrantzaleak du parte hartzeko orduan. Orain zirrara hazten, bi aldiz, helburua delako - titulua lortzeko.\nThe iPlayer Dezagun Fish arrain espezie bildu edo saltzeko engranaje, bait, amu, arrantza-line, kanaberak eta sareak erosi ahal izango dituzu. Halaber, nola errezeta bait berezia mota guztiak prestatu eta arrantza arrakasta sekretuak ezagutzeko aukera izango duzu. Jostailu batzuk daude menuan eskuragarri, beste jokalari partekatuko dute.\nEsperientzia izango duzu, herrialde batetik ikusteko aukera izango dute, sofan eroso batean eserita. Bota bait shore batetik, eta nekatuta denean, txalupa, sonar hartu, eta aurrekaririk ekoizpen bat joan, eguraldia, ordutegi aldaketa gorabeherak gainditzeko, kontinente arteko jauzi eginez. 300 Joko etapa, 40 urtegiak, 400 arrain espezie berezia da, eta guztiak doan izango duzu, edozein unetan. . Play jokoa iPlayer: arrantza konektatuta.\nTekniko jokoa iPlayer: arrantza ezaugarri\nGame iPlayer: arrantza gehitu: 19.06.2015\nJokoa jokatzen: 206227 aldiz\nGame Rating: 4.23 errondan 5 (105 kalkuluen arabera,)\nBezalako jokoa iPlayer: arrantza Jokoak\nUr azpian Sylvester\nDeskarga jokoa iPlayer: arrantza\nEmbed Joko iPlayer: arrantza zure web orrian:\nJokoaren txertatu iPlayer: arrantza zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada iPlayer: arrantza, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa iPlayer: arrantza-rekin, baita ere, jokoa jokatu zen:


Interneten erabilera seguru baten alde, bozka dagigun\nLauaxeta ikastolako LHko 5. mailako talde batek bideo bat aurkeztu du Safer Intenet Day lehiaketara eta finalean daude beste lau ikastetxerekin batera. interneten erabilera segurua. Azken bozketa datorren maiatzak 19arte luzatuko da. Bozkatu nahi dozu euren alde?\nEnplegu eta Gizarte Politiketako Sailak lehen Safer Internet Day lehiaketarako deialdia egin zuen urte honen hasieran. Lehiaketa bera Europako Batasunaren Safer Internet programatik dator, eta helburua zein duen? Umeek eta nerabeek Internet, sare sozialak eta teknologia berriak zentzuz eta arduraz nola erabiltzen dabezan erakusten daben ikusentzunezkoak -edonolakoak- aitortzea, balioestea eta bultzatzea.\nEuren alde bozkatzeko, klikatu.\nEskerrik asko zure laguntzagaitik!


Artxiboko irudia: Xabi Castaño, Dani Higon eta Facundo Orive\nAbuztuaren erdian gara iada eta denboraldi berria prestatzen dabil Babyauto Zarautz Rugby Taldea.\nOhorezko B mailan aldaketa ugari izan dira; Sub23 mailaren sorrera, CRAT taldeak eginiko ukoa eta Bilbo/Ferrol irailean jokatuko den norgehiagokako irabazleak mailan parte hartuko duela. Aldaketa guzti hauek egonezina sortu dute hainbat taldeen artean eta eginiko planifikazio asko hankaz gora jarri ditu.\nSenior taldeko entrenatzaile diren Xabi Castaño eta Facundo Orive-rekin izan gara solasean. Tartean pasa den denboraldia eta datorrenaren helburuei buruz galdetu diegu. Hauek dira haien hitzak.\nKaixo bikote, zer moduz doa uda?\nXabi: Ongi. Zertxobait motx egin zait, gehienbat ekaina eta uztailean izandako entrenamenduak eta udalekuak zirela eta, baina berriz martxan jartzeko gogoz!\nFacu: Uda oso ongi... Lagunekin, bidaia asko, asko disfrutatu dut. Mugitua, baina gustura!\nDenboraldia amaitu zen, bederatzigarren Ohorezko B mailan eta partidu gogorrei aurre eginaz Euskal Ligan. Zein da zuen balorazioa pasa den denboraldiaz?\nX: Denboraldi hasiera kaxkarra izan genuen, uste genuen eginiko lanak emaitza hobeak emango zizkigula baina ez zen hala izan. Oinarrizko lan batzuetara itzuli behar izan genuen lortu nahi genuen errugbi motara iristeko. Egia da emaitzei begira helburua goiko postuetan ibiltzea eta igoera fasera klasifikatzea zela baina beste aldetik gustura, azken partiduetan nahi genuen errugbi jokora itzuli bait ginen, itxura eta sendotasuna erakutsiaz.\nF: Egia esan denboraldia oso gogorra izan zen, asko sufritu genuen, lesioak, zigorrak eta konpromiso pertsonalak zirela eta. Gainera liga gogor batekin egin genuen topo, aurreko urteetan baina maila gehiagoko taldeekin. Baina nire ustez arazo hauei aurre egiten jakin genuen eta sentsazio onekin amaitu genuen denboraldia.\nOrain aurredenboraldiko prestaketa saioekin hasi zaretela, zer moduz daude jokalariak? Lanean hasteko gogotsu daude?\nX: Oso ongi. Uste dut aurreko denboraldiarekin alderatuta, igoko diren jokalariek lagunduta talde eder bat sortuko dugula. Honek errotazio asko egiteko aukera emango digu eta horrek taldearen maila altuenean mantentzeko aukera emango digu partidu ezberdinetan. Beste urteetan zenbait jokalarik beraien postutatik at jokatu behar izan zuten eta uste dut ez dela beharrezkoa izango aurten horrelakorik egiterik.\nPostu batzuetan lanean ari gara, gehienbat lehen eta bigarren lerroan, baina uste dut lehengo urtekoa baina talde konpletoagoa dugula.\nF: Lehen esan dudan bezala, liga gogorra izan genuen eta honek mutilei joko eta golpeen erritmora ohitzea kosta egiten zaie. Baina bestela oso ongi ikusten ditut.\nAurten jokalari asko igoko dira seniorretara lehengo urtean sub18ak zirenak. Nola moldatuko dira maila berrira?\nX: Jokalari asko datoz sub18-tik. Hasierako lan hauetan baloratu beharko dugu ea nork duen lehen taldean jokatzeko maila. Gainontzekoek bigarren taldea sendotzen lagunduko digute eta haiei ere formatzen jarraitzeko aukera emango diote, hala etorkizun batean lehen taldean jokatzeko aukera izan dezaten.\nEgia da aurreikusita dugula 3-4 jokalarik lehen taldean parte hartuko dutela, nahiz eta hasiera batean gehiago kostako zitzaiela pentsatzen genuen. Gainera seguruenik, jokalari beterano eta fitxaje berriei esker, azkar formatzeko aukera izango dute.\nF: Gaitasun handiko jokalari talde bat da, urteak daramatzate errugbian jokatzen eta asko nabari da. Gogotsu ikusten ditut eta ikusiko dugu ea nola moldatzen diren kategoria berrira. Jokalari muin oso interesgarria igoko dela iruditzen zait.\nEta azkenengo galdera: zein dira datorren denboraldiko helburuak? Nola antolatuko dituzue entrenamenduak? Aldaketarik?\nX: Aurten generazioaren aldaketa urtea da baina emaitzei begira helburu nahi bat baduzu goian egoteko helburua dugu, igoera fasera sailkatzeko lehian.\nHala ere emaitzetan bakarrik zentratzea akats bat dela iruditzen zait, jende berri asko dugu, fitxaje interesgarriak eta egin nahi dugun errugbia zein den dakien jokalari muin bat. Helburu garrantzitsuena, jende berria sistema honetara moldatzea izango da eta goranzko progresio horri heltzea, jokalari guztien kalitatea hobetuaz. Uste dut hontan lan egiten badugu, emaitzak iritxiko direla.\nEntrenamenduei begira, joko gai ezberdinetan zentratuko gara eta astean bi gai ezberdin jorratuko ditugu. Beti bezala Astelehen, Astearte, Ostegun eta Ostiraletan entrenatuko dugu. Zenbait entrenamenduetan bakarkako teknikak lantzeko erabiliko ditugu, partiduen bideoak analizatuko ditugu eta partiduen osteko astelehenak jokalarien errekuperaziorako erabiliko ditugu.\nF: Helburua joko mailaren aldetik aurrerapausu bat ematea da. Jokatzen dugun moduaz disfrutatzea eta horrekin jakingo dugu non gauden.\nEntrenamenduen aldetik, dinamikoagoak egin nahi ditugu, garatu nahi ditugun ezaugarrietan oinarritu ahal izateko. Garrantzitsuena talde on bat sortzea izango da, homogeneoa eta elkartua. Jokalarien arteko giro ona sortzeko nahitaezkoa.\nHain monotonoa ez izaten saiatuko gara ea horrela entrenatzeko grin hori sortzen duen.\nBi talde seniorrak prestatzeko bi lagunarteko jokatuko dira abuztuan. Lehenengoan, Iñaki Quesadaren omenaldian, Atletico SS taldearen aurka eta bigarrengoan, Ondres eta Arrangoitzeko errugbi taldeen aurka jokatuko den triangularrean. Entrenatzaileek senior jokalari guztiekin kontatzen dute partiduei aurre egiteko.\nSub16 eta 18\nFederazioaren aldetik iraila hasieran dira ligak osatzeko bilerak eta orduan argitaratuko ditugu entrenamenduen hasierako datak.\nAbuztuak 31 Larunbatean astin egingo da ate irekien jardunaldia. Bertan denboraldi berriko lehen entrenamendu bat egingo da aurreko urteko jokalariekin eta Zarautz Rugby Talde-tik ateak zabaltzen zaizkio errugbia probatu nahi duen 8-14 urte bitarteko neska-mutilei.


Espetxe-gizartea - - Alea.eus\nCesar Manzanos 2020-04-15 18:10\n"Espetxe global bat eraikitzen ari dira. Hondamendia posible egin dutenen zerbitzura lan egiten jarraitzeko bakarrik uzten digute ateratzen".\n"Lur planetan nano fauna da nagusi, baina giza animalia esperpentiko eta harroak, bere antropozentrismo merkearekin, bera nagusi dela uste du" (Manzanos C. (2008): Invitación al Pensamiento, AAE, Gasteiz).\nGizakiaren obsesioa betidanik zentratu da gure gorputzaren barruan eta kanpoan bizi diren zomorro ikusezin edo mikroorganismo kontaezinak neutralizatzeko moduan. Gure espeziea akabatzeko gaitasuna dute; hala ere, bizi baldintza osasungarriak eta osasun segurtasunekoak sortuz hori saihesten saiatu beharrean, kolera kanoikadaz hiltzen aritu gara.\n"Degradazio ekologikoaren eta gerraren kulturaren fruituak biltzen ari gara orain"\nFilosofiatik, historiatik edo biokimikatik aurrea hartzen saiatu ziren. Baina, irabazi asmoan, aberastasunaren pilaketan eta hazkunde mugagabean oinarritutako eredu baten ondorioz hondamendiruntz egin dugun ihesaldian, degradazio ekologikoaren eta gerraren kulturaren fruituak biltzen ari gara orain. Laster iritsiko denaren aperitibo bat da.\nPlaneta suntsitzean oinarritutako eredu ekonomiko baten oinarri diren parametroak aldatu eta hura zaintzeko eraldatu beharrean, nagusi diren desgobernuak salbuespenezko egoera iraunkorrean dagoen gizarte kartzelarioa nola eraiki behar den aztertzen ari dira; beldurrak jota haserre diren masak menderatuz.\n"Salbuespena instituzionalizatzeko, eskubideak eteteko eta errepresioari men egiteko prozesu batean gaude"\nEspetxe global bat eraikitzen ari dira. Hondamendia posible egin dutenen zerbitzura lan egiten jarraitzeko baino ez digute ateratzen uzten. Gure etxeko ziegatik kanpo produzituz, barruan ezin dugunean. Eta barruan kontsumituz, Amazonek eta lnternet bidezko kultura birtualak ematen dizkiguten erraztasunei esker.\nEz da berria; bai, ordea, ikusgarriagoa. Salbuespena instituzionalizatzeko, eskubideak eteteko eta errepresioari men egiteko prozesu batean gaude. Giza bizitza eta heriotza duinen eguneroko kudeaketa, orain, hemen ere, horiek posible egiten dituzten baldintzen gabezian oinarritzen da.\nEz gure gaixoak lagundu, ezta gure hildakoak lurperatu ere.\nCesar Bilbao Manzanos, Soziologian doktorea. 2020ko apirilean. ALEAk jatorrizko testua euskaratu du.


Charlesek, Pedro Leonek, Ramisek, De Blasisek eta Cristoforok denboraldia bukatu arte jarraituko dute klubean\nCharles Diasek, Pedro Leonek, Ivan Ramisek, Pablo De Blasisek eta Sebastian Cristoforok denboraldia bukatu arte SD Eibarren jarraituko dute, lehen taldeko entrenatzaile -taldea, osasun zerbitzuko lan-taldea eta kirol zuzendaritzako partaideak bezala, Klubak beraien akordioa itxi eta gero.\nEibarrek klubean jarraituko dutenen konpromisoa eskertu nahi du; izan ere, beraien lan hitzarmena ekainaren 30ean bukatzen baitzen, eta seguru dago guztien lanarekin maila mantentzeko helburua lortuko dela.\nGonzalo Escalantek eta Fabian Orellanak ez dute jarraituko\nBeste alde batetik, Gonzalo Escalanterekin eta Fabian Orellanarekin ez da adostasun batera iristerik izan, eta ez dute Eibarren jarraituko.\nEscalante 2015/2016 denboraldian iritsi zen taldera, eta bost denboraldi egin ditu Eibarren, kapitainetako bat izatera iritsiz. Erdilari argentinarrak 155 neurketa jokatu ditu armagin bezala, eta klubeko historian partidu gehien jokatu duen atzerritarra da. Bere azken neurketa 31. Jardunaldian jokatu zuen Ipuruan, Valentziaren aurkako garaipenean, eta Granadaren aurka jokatu izan ez bazuen arren, taldearekin batera bidaiatu zuen Andaluziara, bere kideak bultzatzeko.\nOrellana, aldiz, 2017/2018 denboraldiko neguko merkatuan iritsi zen Eibarrera, eta 81 norgehiagoka jokatu ditu, 17 gol egin eta 14 asistentzia banatuz. Igandean Granadaren aurkakoan jokatu zuen bere azken neurketa armagin bezala.\nSD Eibarrek orain arte Escalantek eta Orellanak erakutsitako profesionaltasuna eta konpromisoa eskertu eta zorterik onena opa die etorkizunean. Zorte on Gonzalo eta Fabian eman diguzuen guztiagatik!


Pastoralaren historiaz (II/II) - Euskonews\nZuberoako euskaltzaina BELAXE. ITZULPEN ZERBITZUA\n7. Pastoral berria 8. Oraiko trajeria izkiribainoak eta errejentak 9. Emazteak trajerian 10. Trajeriaren geroaz 7. Pastoral berria\nÜskaldünak Ibañetan zinez pastoral berrizalea izan zen. 1906 idatzia, 1908an Atharratzen eman züen, eta 1954an Sohütan (Sorhoetan). Izenbürüa eüskaraz dü, pastoral xaharrek ez bezala. Üsatü beno eüskara hobean idatzia da. Eüskaldünen historiaz ari da, ezin ükatüzko eüskal kontzientzia batekin. Hiru alderdi agertzen dütü: türkak (Espainiako müsülmanak), kiristiak (Charlemagneren frankoak) eta eüskaldünak. Tripartismo horrek püblikaren lana ez dü aisatzen, eta bere gisako bakoitxa egon da pieza interesgarri hori.\nIraültza handia 1953an hasiko da Pierre Bordaçarre / Etxahun-Irurik hontüriko Etxahun koblakari trajeriarekin. Zer berri erkarten düan: Izenbürüa eüskaraz. Heroi eüskaldün bat: zortzi ohoratüko dütü, haietan lau xiberotar; Ximena dü salbüespena. Mintzaje sotil bat, kasik egün orozkoa, haatik frantses hitz hanitxekin. Kantoreer lekü zabala emaiten dü: aitzinetik bizpahiru ziren, eta latinez.\nBederatzü pastoral emanik üken dütü: Etxahun koblakari, lehentze Barkoxen, 1953an Matalaz, Eskiulan, 1955an Ber(e)terretx, Maulen, 1958an Santxo Azkarra, Gotaine-Irabarnen, 1963an Le comte de Tréville, Irurin, 1966an Chiquito de Cambo, Maulen, 1967an Pette Beretter, Gotaine-Irabarnen, 1973an Ximena, Atharratzen, 1979an Iparragirre, Urdiñarben, 1880an\n1976an idazle berri bat agertü zen Urdatx / Santa Grazin, Junes Casenave apeza: herriko semeak hontürik, beren historia antzeztü züen herritarrek. Berritzapen handia ekarri züan horrek ere, trajeriari noblezia sinple bat emanez. Hona zer ekarri zeion: euskararen mail gora bat, bereziki hiztegi aberats eta xahüa, erranaldi aberats eta sotilekin: eüskara astegünenaren ordez, eüskara igantena. historia handiaren errespetüa: ordü arte, pastorala frantsesezko libürüxka batetarik egokitzen züen, nahiz hura ipüinez eta lejendaz kozatürik zen ; Casenavek aldiz historia handia libürüetan eta paper zaharretan ikertzen züan lehenik zorrozki, eta gero bere istoria dokümentü haien arabera hontzen. zorroztarzüna (la rigueur) ekarri züan bertsogintzan ere: aitzinetik neurtitzen lüzegoa kanbiakor zen; hamasei silabatara ekarri züan, erditik zatitüz zortzi zankotako bi partetan.\nCasenaveren ondotik hasi giren pastoral idazle haboroxeek haren bidea hartü dügü, eta hortan kritika elibat entzün üken dütüt ene adineko lagün zonbaiten aldetik, bai eziz eta Etxahunek pastoral goxoak idazten zütüala eüskara aisa batetan, eta gureak gaitzago direla, zerebralagoak. Ihor ofentsatü gabe, oritarazi nahi nüke püblikaren eskola maila zinez goiti joan dela geroztik, eta hori ere kontütan hartü behar dügüla. Egia da ber denboran teatrean ahalaz baztertü behar direla erranaldi konplikatüak eta hitz arraroak, ez beita irakurtzean bezala gibel jiterik: aktürrak erran arau, entzün behar eta ber denboran entelegatü. Haatik üdüri zait hortan oreka bat, ekilibre bat etxekitzen dügula.(AURKIBIDEA) 8. Oraiko trajeria izkiribainoak eta errejentak\nOraiko pastoral idazleak, lehen pastoral antzeztüaren ordenan:\nOrotara hamar trajeria emanik eüskaraz, bat frantsesez: Landakoa 1997an, Pueyrredon.\n10 - Jean-Pierre Béhocaray Bizkai, orano eman ez diren bi trajeriarekin:\nEtxahun Barkoxe khantore egilia (Pierre Héguiaphalen 1985eko frantses idazkitik); Jesüs Nazareth-ekoa, 2004.\nMarcelin Héguiaphal (1910-1996) eta Battitta Urruty (1919-2004) irakasle famatuen ondotik, ezagünenak dira Jean-Pierre Récalt Altzabeheti Althabekoa eta Jean-Fabien Lechardoy Barkoxe Mardoenekoa, bena besterik ere badago. Hona ene jakinean erauntsi düenak, lehen emanaldiaren arabera sailkatürik:\nIdazlearekin esküz-esküz aritzez, algarri hobekuntzak proposatzez, errejentak miraküllüak egiten dütü. Istoria mehe batetarik zerbait eijer adelatzen dü, idazki hon batetarik pieza eder bat eraikitzen, testü arraro eta haütü batetarik antzerki handi bat ospatzen. Pastoral txarrik ez düt behinere ikusi. Egia da gozatzera joaiten nizala, eta ez jüdikatzera: istoriari behatzen nitzaio bürütik bürü, eta holaz ez niz behinere debeiatzen lüzeenetan ere. Hori beita oroz gainetik trajeria: istoria bat ederki kantatürik eta dantzatürik, eta ez kantaldi edo dantzaldi soil bat. Holakoak hanitxez merkeago egiten ahal dira, pastoraleko lan izigarria hartü gabe.\nKantoreak lekü handia hartü dü, bereziki azken hogei urteetan: üsüan dozena bat trajeriakal. Nik horiei gehitzen ditzet noiztara koblakarien bertset elibat algarrizketetan, dialogoetan, üsatü bertset gregorianoak beno ahaire sotilagoetan beitira, eta monotonia hausteko haütü. Haatik entzüle zonbaitek kantoreekin nahasten dütüe. Holaz Ezpeizekoan kritika bitxi bat egin zeitan entzüle gazte batek, bi aldiz ber ahairea egari nüala: bena lagüna, bertset arruntetan berrehün aldiz ber ahairea entzüten diagü!\nBerriki arte, pastoral errejentak lan hori ere segürtatzen züan. 1995etik phürü, Arrokiagan, Aguirre Presidenta trajeriaren libretean, bi kargüak bereizirik ageri dira. Kür edo koro gidari ezagünenak dütügü Beñat Achiary, Michel Etchécopar, Pier-Pol Berçaits, Niko Etchart, Sophie Larrandaburu, Lüxi Etchécopar Ximena...(AURKIBIDEA) 9. Emazteak trajerian\n1979ean neskatila eta emazte gazte elibatek, Battitta Urruty errejent züelarik, Etxahunen Ximena eman züe Atharratzen eta gero Irurin, halako desafio bat bezala. Mezü eder eta ozena entzünik izan zen: ondoko urtean Urdiñarben, Etxahunen Iparragirre trajerian, Urruty berriz errejent zelarik, andereek emazte rolak bete zütüen lehentze gizonekiko antzezpen batetan.\nHamar urte berantago, 1990ean, ene Abadia Ürrüstoi trajerian, Maulen, emazte hanitx bazen, ikastolako aita-amak beitziren aktürrak, eta ez zen batere aisa dener lan baten emaitea. Zonbait izentatü güntüan aüzapez edo mera, bedezi, abokat eta hemeretzügerren mentean gizonen monopolio ziren ahal bezain kargütan, bena ez zen aski. Lüxi Etchécopar Ximenak galtatü zeitan emazteak türk bezala aritzen ahal zirenez. Erran neion ez nintzala kontre, arren biek errejenta ikusi behar günüala. Segidan Battitta Urrutyrekin mintzatü ginen, eta hura ere arrunt akort izan zen. Hola sortü zen türk andereen kargü berria. Eder izateaz gain, mintzoa badizüe, bai eta egarten ere gük beno hobeki. Holaz satanak isiltzen ahal dütüzü haboroxeetan: nik ja dantzan ikusi nahiago ditit, eta beste hanitxek ere. Arren haien partez, ene trjerietan ja, türk andereek (les dames turques) erraiten ditizüe asüna bezain goxo diren egiak, bena entzün behar direnak. Eta bazter ütz dadila betiko «türketa» izen itsusi hura !\n2008an lehentze agertü zaigü emazte bat trajeria idazle: Maite Berrogain Ithurbide.\nEmazteen parte hartzeak beste ondoriorik ekarri dü, bereziki arropen ederra. Pastoralaz jakintsü diren zonbait hortaz plaini dira: lehiaketa kario batetan sartzea dela herri txipien kaltetan, eta gaineala trajeriaren desbideratzea «reconstitution historique» baten egitez, anakronismoa teatre berezi horren kalitate bat delarik. Egia da pastorala heinez kanpo kariotzen ari dela.\nHaatik antolazalea izan dadin txipi ala handi, pakazaleak nor dira? Batetik püblika; bestetik erreklama egile diren ofiziale, tratülant, banko, enpresa eta lantegiak; hirugerrenik diharüz lagüntzen düen erakunte püblikoak.\nBigerren püntüaz, egia da türken gorria eta kiristien blü / urdina ez direla beti errespetatzen, bena azken urte hoietan indar bat eginik izan da alde hortara, jentea orai arrenküra horrez jabetü beita. Azkenekoz, arropa hanitxak herriko emazteez josirik dira, «musutrük» errana den bezala, eta gero, pastorala joan ondoan, zonbait herritan ja dendariak artetarik biltzen dira beren lanari segida baten emaiteko. Hori ere pastoralaren frütü bat da, eta ez txarrena, adiskidantza eta algarrekiko bizia hazten beitütü herrian.\nBeste ondoriorik ere badü pastoralak: üsü dantza talde iraünkor bati sortzea emaiten deio, edo kantarien kür / koro bati, eta hor ere fidelenak emazteak dira, dantzan prefosta gazteenak.\nGaineala jente zonbait eüskararen ikasten edo hortan trebatzen hasten dira gaü eskoletan. Hori güzia ez da kanpotik borogatzen: Xiberoan sortü behar da, edo heben bizi. Gure artean badira xiberotar ez direnak, bena heben izanez berehala entelegatzen düe, baita parte hartzen.\nAktürretara ützül gitean apür bat. Lehenago hogeita bost edo hogeita hamar bat ziren, eta satanak bizpahiru. Orai hanitxez haboro: ehüneta hogei 2004an Maulen (Antso Handia), haboroxeago 2008an Ezpeizen (Xiberoko Jauna). Maulekoaren ondotik kanpoko zonbaitek erran züen hiribürüak bere indarra erakutsi nahi üken zuala. Ez da hori: oraiko modaren arabera, jin ziren aktürgei güziak honartü ziren, eta prefosta ez ziren norbaiten manüz jinik. Bena prefosta Arrokiagan beno jente haboro bada Maulen, eta nahiantak ere hein bat araberan. Alde batetarik eder da, pastorala herritar güzien afera demokratikoa beita. Haatik pratikan egiazko problemak ekarten dütü. Tauladan edeitea bera, bada zerbait... zer arren han igitzea! Eta errejentak zer lana bakoitxaren eskolatzeko, armada horren ordenan erabilteko, bakoitxari kargü baten emaiteko. Denen beztitzea ere prefosta, zer lana!\nDantzariak ere gero eta haboro dira. Gisa batez hobe! Bena hamar, hamabi, hamalau ageraraztea, ez ote da zonbait aldiz kalitatearen kalteetan? Haatik üsüan motiko beno hanitxez neskatila haboro dantzan ari: hortan ere fidelago dütügü.\nAktürren zione handi horrek pastorala lüzatzen dü joan-jin, sar-jelki eta harat-honatetan, bai eta rola kanbiokan. Gaineala istoria bertsetez emendatü behar da, ahalaz arizale bakoitxari bat edo besteren kantatzera emaiteko: ene azken bietan gei nüan beno hogeia bat bertset haboro sartü behar üken düt. Püblik haboroxea ez da debeiatü, bena bizpahiruk erran düe «lüze züan», beharbada ez beitira istoriari jarraiki, bena pastoral güzietan agitzen diren hütser beha egon.(AURKIBIDEA) 10. Trajeriaren geroaz\nMündüko bi gerlen artean Georges Hérellek iragarri züan laster hiltzera zoala pastorala:\nOrai üdüri zait Hérelleren ber bidetik doala Kepa Fernandez de Larrinoa, Vitoria / Gasteiz Fakultatean irakasle dena. «Pastoralaren azkenaren zentzazioak» artikulua idatzi beitzüan Eusko Ikaskuntzaren «Théâtre populaire européen» libürüan, hor irakurri düdana ontsa entelegatzen badüt, honek ere pastoralari bizitze llabürra hitzemaiten deio. Ez niz segür hiltzen ikusiren düala.\nArrakasta handitzen ari zaio pastoralari, eta püblika hedatzen. Püblik berri hortan bi joera desbardin eta kontrajarriak ere üsnatzen dütüt: alde batetik istoria ezagütü nahi düana, bestetik komedia müsikal eijer batetara horra dena beste xederik gabe. Zoin ote nausitüren zaigü? Pastoralaren geroa baldintzatzen dü güdüka gorde horrek.\nPastorala zinez arriskütan ezarten dü, ene ustez, idazlearen testüaz axolik ez düanak, beti llabürtzera bulkatü nahi gütüanak, beti kanbio eta berritzapen haboro galtatzen deigünak. Holakoak ez daki zer den egiazki pastorala, ikasi behar dü. Erran dezogün klarki, argi dezagün tai gabe. Pastoralak istoria bat kontatzen dü, eta hori aldikal berri da. Ez erran astokipastorala beti ber gaüza dela edo «la pastorale c’est toujours pareil»! Eta eüskaldün kasetalari zonbaitek ez haboro eni galta «aurtenko pastoralak zer dü berririk?» Berritzapenik handiena dü istoria berri bat kontatzen düala, eta kito!\nIstoriako geiak eta heroiak ere badü bere pezüa. «Trajeria» da pastoral antzerkiaren egiazko izena. Epopeia da, gei epikoa behar dü, eta ez komikoa. Arren trajeria idazleek kasü egin behar dügü heroien haütatzean, aski azkar eta serios izan ditean, bai eta mezü baikor bat ekar ahal deigüen.\nPrefosta berritzapenak ere behar dira, betidanik izan dira, eta orai seküla beno haboro ekarten ditzogü. Bena hortan ere soberakinari kasü! Moldegaizki kanbiatzen badügü, desgisatuko zaigü egiazko pastorala, Zer nahi gisaz ere, badira pastorala maite ez düen jenteak Xiberoan ere: lehen ere baziren. Bena maite dügünak bakean ütz gitzen: ihor ez dügü bortxatzen. Beren osagarriagatik etxean egon diteala, edo beste nonbait ingana. Ber denboran guri ere hon eginen deigüe.


Elezkano II: "Lanean jarraitu behar dugu, aurrera begiratu eta etorriko dira aukerak" | Geuria\nElezkano II: “Lanean jarraitu behar dugu, aurrera begiratu eta etorriko dira aukerak”\nTxapelketa ona egin dute Rezustak eta Elezkanok // @21iguales\nEzin izan dute Danel Elezkanok eta Beñat Rezustak eskuz binakako txapelketan eroso aritu. 22-9 erraz irabazi dute Joseba Ezkurdiak eta Jose Javier Zabaletak. Lehen finala izan da Danel Elezkano zaratamarrarentzat eta hirugarrena jarraian Beñat Rezustarentzat.\n“Gaurkoan ez gara ondo hasi, baina aurrera begiratu beste aukera batzuk etortzeko. Oso pozik gaude egin dugun txapelketarekin. Pena handia galtzeagatik eta gure maila ez emateagatik”, esan du Danel Elezkanok partida bukaeran ETBn.\nAsko sufrituta sartu ziren finalean Elezkano eta Rezusta, 22-21 irabazita Altuna III-Martija bikoteari. Gaurkoan, eskuz binakako txapelketaren finalean, Elezkano eta Zabaletak ezin, Ezkurdia eta Zabaleta garaile. Txapelketako jokalari onenen artean izan da Elezkano zaratamarra eta datorren urteko txapelketarako txartela ziurtatu du.\nSailkatuta: Elezkano, Portada\nElezkano, Larunbe eta Urrutikoetxea pilotariek Bizkaia Torneoa jokatuko dute\nUrrutikoetxea eta Elezkano aurrez aurre Eskuz Binakako Txapelketan, Arrigorriagan\nEnplegu Zentroa zabalduko dute berriro Arrigorriagan


Konqueror - Wikipedia, entziklopedia askea.\nKonqueror fitxategi arakatzaile eta web nabigatzailea da, KDE proiektuaren atal bezala sortu zena eta Unix sistema eragile gehienetan dabilena. GNU General Public License lizentziapean argitaratuta dagoen software librea da.\nWebKit (en) eta KHTML (en)\nGNU General Public License, version 2.0 or later (en) eta GNU General Public License\nhttps://invent.kde.org/network/konqueror, git://anongit.kde.org/kde-baseapps eta https://github.com/KDE/konqueror\nIzena aurretik existitutako nabigatzaile batzuen hitz-jokoaren jarraipena da: lehenik eta behin Navigator, Explorer ondoren, eta azkenik Konqueror. Horrez gain, KDE paketean barne dauden aplikazioek izan ohi duten hasierako K hori ere badarama.


EAJ-PNV: Urkulluk EAJ-PNVren Programa aurkeztu du, enplegu gehiago eta hobea lortzeko ibilbide-orria\nUrkulluk EAJ-PNVren Programa aurkeztu du, enplegu gehiago eta hobea lortzeko ibilbide-orria\nEsperientzia beme moduan hartuta, EAJ-PNVk hitza eman du Hauteskunde Programa beteko duela. Programak 1.830 eginkizun eta hiru ideia nagusi batzen ditu: enplegu gehiago eta hobea, giza garapen gehiago eta autogobernu gehiago.\nIñigo Urkulluren hitzaldia (Hauteskunde Programaren aurkezpena)\nHITZALDIA - 2016/09/07\nEGITASMO POLITIKOA - 2016/09/07\nIñigo Urkullu 2016 - Hauteskunde Programaren aurkezpena\nEnplegua Herri erronka da eta EAJ-PNVk lehentasun moduan jaso du bere Hauteskunde Programan. Iñigo Urkullu Lehendakariak, Antolakuntza burukide Joseba Aurrekoetxeak lagunduta, Hauteskunde Programa aurkeztu du, enplegu gehiago eta hobea lortzeko ibilbide-orria, alegia. Esperientzia bermerik behinena izanik eta emandako “hitza bete” ostean, Urkulluk 2020ra begiratzen dion eta Europa erreferentziatzat hartzen duen dokumentua azaldu du.\nGaur goizean Araba Buru Batzarrean izan den aurkezpenean, Urkulluk Programaren muinean dauden hiru ideia nagusiak plazaratu ditu: hazkunde jasangarria, enplegu gehiago eta hobea sustatzeko, giza garapena gizarte orekatuagoa bermatzeko eta autogobernu gehiago eta indartsuagoa irabaztea.\nModu zehatzago baten azalduta, dokumentuak 1.830 eginkizun, 538 ekimen, 178 konpromiso eta 15 erronka biltzen ditu. Hauexek dira proposatutako erronkak: langabezia Euskadin %10etik jaistea, 20.000 gaztek beren lehen lan esperientzia praktikoa izatea, berrikuntza arloko 100 proiektu estrategiko garatzea, industria garapena BPG-aren %25era iristea, eskola uztea %7tik behera egotea, pobrezia tasa %20etik jaistea, herritar bakoitzeko BPG-a %125ean kokatzea, familia-laguntzak %50 igotzea, bizi-iraupen osasuntsua urte bat areagotzea, berotegi efektua sorrarazten duten gasak %20 murriztea, genero berdintasunean Europako 4 herrialde garatuenen artean egotea, 25urtetik beherakoen %75 elebidunak izatea, gardentasun indizeetan aitzindariak izaten jarraitzea, ETAren behin betiko armagabetzea eta desegitea eta hobeto bizitzeko Estatutu Politiko berri bat onartzea.\nEsperientzia eta konfidantza\nHauteskunde Programa hau ez da ezerezetik hasten. Urkullu Lehendakariak azaldu duenez, 2008an EAJ-PNVk aurkeztutako “Think Gaur 2020” proiektuan du jatorria. Honi esker sortutako hausnarketak, eztabaidak eta ideien alderatzeak, gaur Programan islatuta dagoen Estrategia bat garatzea ahalbidetu dute.\nEsperientzia bermerik behinena harturik eta emandako “hitza beteta” (Gobernu Programan jasotako ekimen guztiak martxan daude), Lehendakariak herritarrei eskatu die EAJ-PNVrengan izan zuten konfidantza berrestea. Iñigo Urkulluk “egia, errealitatea eta lana” ideiak presente izanik aurkezten dela esan du eta Programa beteko duela hitza eman du.\nEuskadiren etorkizunerako 15 konpromiso\nUrkulluk gaur euskal gizartearen aurrean aurkeztu duen Egitasmoak arlo guztiak hartzen ditu: ekonomikoak, sozialak eta politikoak. Hona hemen hitzeman ditugun konpromisoak eta geureganatu ditugun erronkak. Herri osoaren erronkak dira.\n-Langabezia %10etik jaistea\n-Biztanleko BPGa Europar Batasunaren %125an jartzea\n-100 berrikuntza egitasmo estrategiko garatzea\n-BPG industrialaren %25ra iristea\n-Bizitza itxaropen osasungarria urte bete igotzea\n-Euskadiko txirotasun tasa %20 jaistea\n-Eskola porrota %7etik jaistea\n-Familiei ematen zaien laguntza %50 igotzea\n-20.000 gaztek beren lehen lan esperientzia izan dezatela\n-Negutegi efektuko gasen jaulkipena %20 murriztea\n-Genero berdintasun alorrean aurreratuen dauden Europako lau herrialdeen artean egotea\n-25 urtetik beherako hiritargoaren %75 elebiduna izatea lortzea\n-Gardentasun adierazleetan gure lidergoari eustea\n-ETAren behin betiko armagabetzea eta disoluzioa burutzea. Bizikidetzan aurrera egitea\n-Estatutu Politiko Berria onartzea, hobeto bizitzeko


Arabako Basogintza Elkarteak 400 bazkide eta 12.500 ha ditu, gaur egun, Lurralde Historiko honen basoen %20 kudeatuz. Egoitza nagusia Amurrion dago, eta Elkarteak zerbitzu sorta osoa eskaintzen die bazkideei.\nBAZKIDEENTZAKO DOAKO ZERBITZUAK\nEUSKADI BASOGINTZA aldizkari lau hilabetekaria\nEuskadiko basogintza sektorearen berri ematen du, basoen kudeaketa hobetzeko teknikak eta bitartekoak azaltzen ditu eta Euskadin zura unean-unean saltzen den prezioak adierazten ditu.\nInformazioa eta zabalkundea Basoarekin erlazionatuta dauden gaiei buruzko kurtxoak eta hitzaldiak ematen dira. Baso ustiapena eta beste espezie batzuk ezagutzeko irteerak egiten ditugu. Bazkideentzat gai edo jakinarazpen interesgarriak daudenean zirkular baten bitartez jakinarazten zaie..\nErantzukizun zileko asegurua\nBazkide guztiak aseguratuta daude basoek eta basogintza lanek beste pertsona batzuei egin diezaieketen kaltearen aurka. RC aseguroa\nAholkularitza juridikoko zerbitzua dago bazkideen esku, basogintza arloko arazoetan espezializatuta dagoena. Lehenengo kontsulta eta lehenengo eskaria egitea doakoak dira.\nBeherapenak gasoliotan, lur orotako ibilgailuetan eta itxituretan\nBazkideek beherapenak dituzte etxez etxeko gasolio hornikuntzan eta hainbat markatako lur orotako ibilgailuak eta itxiturak egiteko materiala erosteko.\nBAZKIDEENTZAKO BESTE ZERBITZU BATZUK (ORDAINPEKOAK)\nBasogintza landarez hornitzea\nElkarteak landareak banatzen ditu, hainbat basogintza espezie berritze aldera: intsinis pinua, itsas pinua, eukaliptoa, hostozabalak, etab.\nDiru laguntzak izapidetzea\nForu Aldundiari basogintzarako diru laguntzak eskatzeko txosten teknikoa eta izapideak egin eta eskariak aurkezten ditu.\nZuhaitzak oinez oin neurtzen ditu, zuraren bolumena kalkulatzen du eta balioztatze orria betetzen du.\nKudeaketa planak egiten ditu, zorua eta hegalak balioztatzen ditu, basogintza pistak egiten ditu, etab.\nBasoekin-ek ematen dituen zerbitzuak eskuratzeko aukera ematen du: mendian egin beharreko lanak pentsatu eta zuzentzea.\nArabako Basogintza Elkartea\nDionisio Aldama 7, 1. B,\nTel.zk.: +34 945 892 034\nMugikorra: 686 131 800\nCorreo e.: araba@basoa.org


compréhension orale Archives - Euskara Lantzen\nZortzi urteko alabak emakumezko bat hautatu behar zuen eskolako lan bat egiteko. Andrazkoaren bizitza eta pentsamendua azaldu behar zituen lanak. Good Night Stories for Rebel Girls (lotarako ipuinak neskato bihurrientzat) izeneko liburuan bazeuden adibideak. Gauero irakurtzen zuen. Guk esaten genion ondo legokela Ruth Bader epailea, edo Malala Yousafzai aktibista edo Jane Goodall biologoa lanerako aukeratzea. Baina umeak Simone Biles nahi zuen. « Simone Biles? Nor da ba Simone Biles, idazlea da? ». « Bai zera, munduko gimnastarik onena da ». Egia esan ez zigun grazia handirik egin bere hautuak. Ez genekien nondik aterako genituen zitak eta gogoetak. « Ez al da hobeto Ruth, Malala ala Jane? », saiatu ginen ustez aldarazten. « Ez, Simone Biles nahi dut ». Pentsatu genuen ahaztuko zitzaiola eta Jane Goodalli- buruz egingo zuela lana azkenean, Jane txinpantzeekin oihanean, ze polita. Hala ere, arratsalde batean eskolara umeen bila joan eta irakasleak bota zigun, -esan dit alabak Simone Biles aukeratu duela.\nInformazio bila hasi eta konturatu ginen Simone Biles-ek ez zuela bizitza erraza izan. Ohion jaioa, bere gurasoen droga menpekotasuna zela eta aitona-amonek hartu eta hezitu zuten. Sexu-erasoak ere jasan izan zituen umetan. Baina kirolean hartu zuen babesa. Olinpiadetan bost medaila lortu zituen. Estatu Batuetako historiako kirolari onenen artean dago. Bideoak ikusiz ohartu ginen Simone Biles beti zegoela pozik, irribarre batekin burutzen zituela ariketak. « Ni saiatzen naiz zoriontsu izaten, une pozgarriak dira oroitzen errazenak ». Horra zita on bat. « Kontua ez da irabaztea, zure onena ematea baino. Eta irabazten baduzu ondo, eta laugarren ateratzen baduzu ere ondo ». Horra bigarrena. Eta hirugarrena ere bai, « nahiago dut triste egon arriskua hartu eta huts egin dudalako, hartu ez ditudan arriskuez damutu baino ».\nAlabak lanari gutun baten itxura eman zion. Eta otu zitzaion beharbada ideia ona izango zela gutuna Simone Biles-i benetan bidaltzea. Postetxeko gizonak, afroamerikarra Simone bezala, helbidea ikusi eta esan zuen, « seguru erantzungo duela ». Hilabete batera karta bat iritsi zen etxera alabaren izenean. Igortzailea behatu eta Simonen Biles. « Sekula ez amore eman, neska », esanez bukatzen zuen eskutitza. Biharamunean, alabak gutuna eskolara eraman zuen, lagunei erakusteko, Simone gimnasian bezain irribarretsu.\nCatégories Audios, Lexique Étiquettes compréhension orale, audios, Kirmen Uribe Laisser un commentaire


Hamar minutu egunean nahikoak dira zoriontasuna eskuratzeko — Gaztezulo\nHamar minutu egunean nahikoak dira zoriontasuna eskuratzeko\nHamar minutu egunean nahikoak dira zoriontasuna eskuratzeko Sandi Mann psikologo klinikoak dioenez zoriontasun apur bat lortu daiteke egunero denbora apur bat inbertituz. https://www.gaztezulo.eus/albisteak/hamar-minutu-egunean-nahikoak-dira-zoriontasuna-eskuratzeko https://www.gaztezulo.eus/albisteak/hamar-minutu-egunean-nahikoak-dira-zoriontasuna-eskuratzeko/@@download/image/amigos-tomando-cafe-cafeteria_53876-11091.jpg\nSandi Mann psikologo klinikoak dioenez zoriontasun apur bat lortu daiteke egunero denbora apur bat inbertituz.\nMann-en ustez garuneko osasun arazo gehienak zoriontsu izan beharraren presioagatik sortzen dira. Zoriontasuna lortzeko bidean estresa da eskuratzen dugun bakarra askotan eta presio horregatik erabat ahituak amaitzen dugu psikologikoki.\nHau ordea, ez da beti horrela izan. Zoriontasunaren bilaketa ideia modernoa da. Egun lanean zoriontsu izatea espero dugu, lehen ordea, gure familiak elikatzeko joaten ginen lanera, ez beste ezertarako.\nBaina zer da zehazki zoriontsu izatea? Ba al dakigu? Zoriontasunaren bila joan aurretik ezinbestekoa da guretzat horrek zer esan nahi duen definitzea. Uste dugu gehiago irabaziz gero zoriontsuago izango garela, baina guztientzat balio al du horrek?\nGuztia perspektiba eta denbora kontua da. Mann-en planaren arabera egunean 10 minutu nahikoak dira zoriontsu izateko. Minutu horiek nahikoak dira gelditu eta dugunaz hausnartzeko, lortu duguna behatzeko eta zer lortzen jarraitu nahi dugun zehazteko.\nPsikologo kliniko bezala eskuratutako bere esperientzi eta ikerkertetan oinarrituz Sandi Mann-ek teoria bat garatu du zoriontasun egoera egunero bizi dezagun.\nTeoria hau egunero planteatu beharreko sei galderetan oinarritzen da:\n1. Zein esperientziek, xumeak izanagatik ere, gogobete zaituzte?\nLagunekin arratsaldean hartutako kafeak edota zure artista gustukoenaren disko berria bezalako detaile txikiek zoriontasun uneak dakartzate.\n2. Komentario atseginak jaso al dituzu?\nLaudorioek ahuldu egiten gaituztela dioen baieztapena ez da egia. Askotan nekarazten gaituena kritika negatiboetan erdiratzea da eta positiboei kasurik ez egitea.\n3. Zerrek sentiarazi zaitu zorionekoa zarela?\nBatzuetan badirudi zorte onak izkin egiten digula. Baina beharbada, besterik gabe askotan ez dugu bere presentzia atzematen aurrean edukita ere. Ez al da ba sekulako zortea semaforo guztiak berdean aurkitzea lanera presaka goazenean?\n4. Zein izan dira zure lorpenak, txikienak izanik ere?\nEskailerak erabiltzea igogailua beharrean ez da agian gauza handia, baina izan liteke lorpen txiki bat.\n5. Zerrek sentiarazi zaitu esker oneko?\nNian zentratuegiak bizi gara eta horrek askotan ez digu gure ingurua behatzen uzten. Begiak ireki eta detaileetan arreta jartzeak zoriontsuago egingo gaitu.\n6. Zein modutara adierazi duzu adeitasuna?\nEgozentrismoak ez digu uzten ulertzen besteengatik zerbait egitea ere atsegina izan daitekeela. Besteei laguntzean gure burua laguntzen dugu gehien.\nPsikologo kliniko honek egunaren bukaeran errutina bat finkatzea aholkatzen du pentsatzeko eta egunean zehar lortutako garaipen guztiak errepasatzeko. Idaztea ere beharrezkoa da denbora bat pasa ondoren kontsultatu ahal izateko. Memoria asoziatiboak momentu txarrak gogorarazten dizkigu soilik aldarte baxuan gaudenean, horregatik garaipenak paperera pasatzea baliabide oso erabilgarria da momentu horietarako.\nHaatik, argi dago Mann-ek metodoak ez duela zoriontasuna bermatzen, ondorio positiboak ekar ditzake ordea gogo aldartea hobetuz eta estresa ere intentsitatez jaitsiz. Halere, argi uzten du du ez dela panazea bat, mota honetako aholkuek funtzionatzen ez badute, beharbada nahaste psikologikoren bat pairatzen egon zintezke eta horrelakoetan onena profesional bati kontsultatzea izan ohi da.


197/2006 DOKTRINA ETEN! | Zuialde Herri Informazioa\n197/2006 DOKTRINA ETEN!\nPosted: 2013/02/17 in Euskal Preso eta Iheslari Politikoak\nMartxoaren 20an elkarretaratzeak burutuko dira Euskal Herri osoan\nEuskal Herri osoko Herrira Bilguneen ordezkariak bildu gara gaur hemen, 197/2006 doktrinaren derogazioa eskatuz, hurrengo asteetarako deitu ditugun mobilizazioen berri emateko.\nBizi osorako zigorra ezarria duten preso politikoak ditugu gure herri, hiri eta eskualdeetan. Azken hilabeteotan, haien askatasuna eskatzeko hainbat dinamika jarri ditugu abian, eta orain garrantzi handiko eginkizuna dugu aurrean.\nMartxoaren 20an, Europako Giza Eskubideen Auzitegiko Areto Nagusiak Inés del Río presoaren kasua berraztertzeko saioa egingo du. Eta hurrengo hilabeteetan ezagutzera emango den epaia, Tafallako presoari ez ezik, zigorra osorik bete ondoren espetxean jarraitzen duten preso guztientzat, 73 momentu honetan, erabakigarria izango da.\nHorregatik, hurrengo asteetarako antolatu ditugun mobilizazioetan parte hartzeko deialdi berezia egin nahi diegu gure herri eta hirietako bizilagunei, baita euskal jendarte osoari ere.\nAlde batetik, datorren martxoaren 16an, larunbata, Tafalla elkartasunez betetzeko deia luzatzen dizuegu, eguerdiko 12:00etan udaletxe plazatik abiatuko den manifestazioan parte hartuz. Bertan Ines de Río eta mendekuzko espetxe politikaren baitan giltzapeturik dauden euskal preso politikoen askatasuna eskatuko dugu.\nEta martxoaren 20an, Areto Nagusiaren bilkuraren egunean, ehunka mobilizazio antolatu ditugu Euskal Herriko herri eta hirietan.\nAurreko egunetan protesta eta ekimen ugari izango dira. Adibidez, otsailaren 22an, hileko azken ostirala izanik, 197/2006 dotrina desaktibatzea eta Ines del Río aske ustea eskatuko dugu. Goizean, 12:00etan Iruñeko epaitegian elkarretaratzea egingo dugu eta arratsaldean,kalera aterako gara herri eta hiri guztietan.\nGure helburua azaroak 10 eta urtarrilak 12ko espiritua Euskal Herriko txoko guztietara eramatea izanik, datozen asteetako mobilizazio nagusienak herri, auzo eta hirietan burutuko ditugu. Bertan, euskal jendarteren gehiengoak, Baionan eta Bilbon plazaratutako mandatuari bide emango diogu: giza eskubideak, konponbidea bakea.\nMandatu horrekin, herriz- herri, auzoz auzo, eragile politiko, sindikal eta sozial guztiekin harreman dinamika zabala garatuko dugu gure proposamenaren berri emateko.\nBistan da euskal herritar gehienok bat egiten dugula Estrasburgoko epaiarekin, espetxe politikan bizi dugun blokeoa gainditzen hasteko aktibo gisa kokatzen dugularik. Era berean, argi dago jendartea ez dagoela ados preso politikoei ezartzen zaizkien salbuespen neurriekin. Haien giza eskubideak urratzen dituztelako, amaierarik gabeko sufrimendua sortzen dutelako eta konponbiderako eta bakerako oztopo larria direlako.\nHori dela eta, jendartean dagoen adostasun zabal hori, Europako estatu eta instituzioetara eramateko unea dela uste dugu. Horrekin batera, gizarte osoari deia zabaltzen diogu, bere ekarpena baikortasunean egiten jarrai dezan, borondateak gehituz eta giza eskubideak, irtenbidea eta bakearen pankartaren atzean, etorkizuna eraikitzen jarrai dezan.\nEUSKAL ESKOLA PUBLIKOA?\n“EREIN DEZAGUN BAKE JUSTU ETA EGONKORRA LORATZEKO HAZIA”


Irina, ura, gatza...Ogia!!: julio 2009\nBi aste pasatu ondoren, berriz ere, zuekin nago. Rincon del Segura-ra irina eskatuta neukan eta jaso bezain pronto lanean hasi nintzen. Duela hilabete eta erdi Ibanen blogean ogi hau ikusi nuen eta hamar egun dira Olaiaren blogean beste hau ikusi nuela. Bi post hoiek kontutan izanda eta Euskal Herrian taloa txorizoz betea hain tipikoa denez, ogi hau egitea bururatu zitzaidan.\nArto irin integrala 200 gr.\nUra 270 gr.\nOre bat egin nuen. Irinak eta azukrea nahastu, ura eta legamia gehitu, dena nahasi, laga ordu erdi atsedena hartzen, gatza bota eta 10 minutuz oratu. Bol batera sartu eta estali. Hurrengo hiru ordutan 3 tolesdura egin nizkion eta hozkailura sartu nuen (berandu zan). Hurrengo egunean atera eta ordu bete laga giro-tenperatura hartu zezan. Ondoren erditik moztu nuen. Bati, forma eman eta bannetonean sartu. Beste erdia hirutan moztu nuen, txorizo zatiak sartu, forma eman eta labeko erretiluan estalita laga. Pare bat ordu pasatu eta gero, labea berotzen ipini, taxuak eman eta laurak bertara sartu nituen. Lehenengo 20 minutuak, lurrunarekin, 225 gradutara eduki nituen, hurrengo 10 minutuak 200 gradutan eta 180 gradutan azkenengo hamarrak.\nHor dituzue laurak.\nOso onak zeunden, arrakasta haundia eduki zuten. Pentsatzen nuen arto zapore gehiago edukiko zutela baina....ño!! Hurrengoan arto irin gehiago botako diot. Lehenengo aldia zen erabiltzen nuela eta gehiago botatzen ez nintzen ausartu. Oso hareatsua da, ez du ondo batzen, horregatik dauka galirina.\nDenbora nuen eta labea beroa zegoenez, behin Olaiaren blogean muffin hauek ikusi eta egitea pentsatu nuen eta horra hor emaitza. Bere blogean azaltzen diren osagai (nik laktosadun esnea erabili nuen) berberekin egin nituen. Joer!! benetan mundialak, Olaia.\nEta labea oraindik beroa jarraitzen zuenez ba, cooki hauek ere, jeje. Beste blog batetik atera nituen baina ez dut gogoratzen izena (barkatu).\nGalirin zuria 150 gr.\nTxokolate iluna 100 gr. (zati txikitan moztuta, txikiak baina ikusteko modukoak)\nAzukre-hautsa 80 gr.\nGurina 80 gr.\nLegami kimikoa koilaratxokada bat\nArrautz baten gorringoa\nGorringoa azukrearekin irabiatu nahastea zuritu arte. Gurina, irina, legamia eta gatza gehitu, dena ondo nahastu (solte samar geratzen da) eta amaitzeko txokolatea bota. Ordu bete edo gehiago, hozkailura sartu. Labea, 170 gradutara berotzen ipini. Hozkailutik atera, bolak egin, zapaldu (6 zm. diametroa eta zm. bat lodieran) eta erretiluan jarri paper edo silikona gainean. 15 minutu ingurutan eginda daude. Hauek ere, mundialak!!.\nPD.- Cookie hauek, bocadosdulcesysalados.blogspot.com blogetik atera nituen.\nArgitaratzailea Juantxo - 22:25:00 9 Iruzkin\nEtiketak: artoa, muffin, Ogia, txokolatea


nosotras denunciamos | Kultur arloko hezitzaileen lan baldintza duinen alde – Por la dignificación del trabajo cultural\nKultur arloko hezitzaileen lan baldintza duinen alde – Por la dignificación del trabajo cultural\nArtium-eko hezitzaile talde baten adierazpena.\nArabako Artium Arte Garaikidearen Zentro-Museoko Hezkuntza eta Kultur ekintza Saileko hezitzaile-talde baten adierazpena kultur arloko lan-baldintza duinen alde.\nArtium Museoko Hezkuntza eta Kultur Ekintza Saileko langile-talde batek salatu nahi dugu sail hori, Museoko jarduera pedagogiko eta soziokultural gehien kudeatzen eta burutzen duena, hezitzaileak modu irregularrez kontratatzen ari dela 2002an inauguratu zenetik.\nEgiazta daitekeen bezala, gure jarduera handitzen eta indartzen joan den bitartean, gure lan-baldintzek, hasieratik bertatik ez egonkorrek eta ziurtasun gabekoek, okerrera egin dute etengabe eta nabarmenki, halako moduan non pairatu behar izan dugun hainbat kontratazio motak ezkutatu baitute besteren kontura lanean dihardugula.\nGure egoera prekarioa bazen ere, are larriagotu da 2013an, %25eko murrizketa ezarri baitiote gure tarifari, hain zuen 2009 urteaz geroztik izoztuta zegoen arren. Murrizketa horrek, erabat eutsiezina bihurtu du hainbat urtetako lan-jarduera. Egoera, hain da muturrekoa, non, hainbatetan, ordaindu behar izan baitugu lanera etortzeagatik, zeren kuotek eta zergek, gorantz etengabe egin dutelarik, aldi berean gure tarifek beherantz egin baitute.\nGure aburuz, gure jarduera kultural eta pedagogiak, herritarrekiko elkarlanean oinarritzen denez, herritarrak modu parte-hartzaile eta kritiko batez hurbil arazten ditu museoaren erakusketetara eta, horrela, bat dator Artium Zentro-Museoak eta antzeko erakundeek sortze beretik duten berezkoa gizarte-betekizunarekin.\nHorrezaz gain, esan beharra dago, gure lana ezinbestekoa dela, zeren Artium Museoa bisitatzen dutenen ehuneko handi batek jarduera hezitzaile horregatik egiten baitute. Gu gara, ezbairik gabe, lan kultural eta pedagogiko baten ageriko aldea, zeinek harremanetan jartzen baititu Artium Zentro-Museoa eta herritarren talde desberdinak, hala nola orotariko bisitariak, hezkuntza formala eta ez-formaleko irakasle-ikasleak, ezaugarri desberdineko hainbat talde…\nErrealitate hori gezurta eztabaidaezina bada ere, beharturik gaude gure lan egoera plazaratzera eta Artiumeko langile bezala dagozkigun eskubideak erreklamatzera, eskubideen galera progresiboak nahitaez garamatzalako muturreko prekarietate eta babesgabeko egoerara batera, halakoa non gure lanpostuak ere arriskuan ikusten baititugu.\nArlo bereko ezin konta ahala langilek salatzen duten lez —besteak beste MUSACeko hezitzaileek— kultur arloko lanaren prekarizazioa, hainbatetan, ordenamendu juridikoa bera baino haratago iristen ari da.\nNahi eta espero dugu gure eskakizun honek administrazioak bere ardura betetzera eraman dezala, zeren, eurek, diru publikoaren kudeatzaile izanik ere, egungo krisi garaian enplegu egonkorra sustatu beharrean, bere kontratazio-politikaz elikatzen baitute tarteko enpresen hazkundea eta langile sasi autonomoaren itxurakeria.\nErakundeek, oro har, badute behar adinako diru-kopuru beren langileen kontratazio motari eusteko eta hobetzeko, langileok baikara, hain juxtu ere, euren jardueraren funtzionamenduaren oinarria. Aitzitik, krisiak eragindako aurrekontu-murrizketek batez ere langileriari eragiten diete. Hori bai, erakundeak zabaltzen ari diren irudiak normaltasuna erakutsi nahi du, baina ez dator inondik ere bat hezitzaileok jasaten ari garen lan-baldintzekin.\nBereziki azpimarratu nahi dugu museoetako hezitzaileen jarduerari esleitzen zaion aurrekontua huskeria dela osoarekin alderatuz gero, kontuan harturik gure jarduerak berebiziko garrantzia duela erakundea eta gizartea uztartzeko.\nGure lantokiak, alegia, Artium Museoak, jarduera pedagogikoagatik bere arloan erreferente garrantzitsua izanik, segurtasunik gabeko lan-egoera bat ezkutatzen du itxura arrakastatsuaren atzean. Izan ere, hezitzaileok urteak daramatzagu gure bizitza laborala hausten duten kontratazio mota desberdinak jasaten: batzuetan sasi autonomo bezala, eta besteetan zerbitzu enpresen kontratupeko langile bezala. Gure langile-izaera “kolaboratzaile” izenaz mozorrotzen dute. Horren guztiaren ondorioz, lan-eskubiderik gabe gaude, hala nola, besteak beste, gaixotasunagatiko ezgai-egoerarik, amatasuneko baimenik, langabezi prestazioaren eskubiderik, antzintasunik, opor eskubiderik, kotizaziorik gabe.\nHorregatik, beharrezkoa ikusten dugu herritarrok egoeraz ohartaraztea, bai eta zuen laguntza eta elkartasuna eskatu ere, administrazio publikoek bere ardura bete dezaten, hala gure kasuan nola prekarietatean lan egiten duten kultur arloko beste hainbat langileren kasuan ere.\nARABAKO ARTIUM ARTE GARAIKIDEAREN ZENTRO-MUSEOKO SEI LANGILEREN TALDEA.\nManifestu honen aldeko zure sinadura edota zure elkartasuna adierazi nahi izanez gero, erabil itzazu ondoko helbide elektronikoak:\nZenbat jende etorri den hona


LinqCase start-uo donostiarrak Caixabank saria irabazi du - Ekonomiaren KZ\nLINQcase, industria-ekoizpeneko prozesuak ikuskapen aurreratuko eta automatizazio adimenduneko soluzioen bidez hobetzera bideratua, garaile suertatu da Caixabankek eta Enisa sozietate publikoak bultzatutako EmprendeXXI sarien 15. edizioan.\nCaixabankek ohar baten bidez jakitera eman duenez, LINQcasek, Ibon Iribarren donostiarrak asmatutako start-up-ak, 6.000 euroko diru-saria eskuratu du, ESADEk eta Silicon Valleyko adituek emandako nazioarteko prestakuntza espezializatua eskuratu du eta Investors Day EmpredeXXI jardunaldian parte hartzeko aukera izan du. Jardunaldi horretan, inbertsioak eta ekosistema ekintzailearekin lankidetzan aritzeko interesa duten enpresak harremanetan sartzen dira.\n“Izugarrizko ilusioa egiten digu. Bultzada handia da proiektuarentzat “, adierazi du Iribarren enpresako CEOak saria jaso duenean. “Industrian prozesu asko daude kalitate-kontrola egiteko pieza bat suntsitzera behartzen dutenak. Suntsipen-prozesu hori saihesteko, pieza magnetizatzen duten sentsoreak egiten ditugu, beharrezko informazio guztia biltzen dute, eta horrek aukera ematen digu kalitate-kontrola egiteko, piezarik suntsitu behar izan gabe “, azaldu du.\nIribarrenek duela hiru urte eta erdi ekin zion bere proiektuari eta, denbora honetan, “Denetarik” gertatu zaiola aitortu du, besteak beste, pandemia mundiala. “Garaia ez da erraza izan, eta horrek subidoi uneak eta zalantza askoko beste batzuk pasatzera eraman gaitu. Baina urte hauetan izan dugun zalantza nagusia merkatura zein abiaduratan irits gaitezkeen jakitea izan da. Aitortzen dut fedea izan dugula eta kritikak onartzen jakin dugula. Jende askok agian entzun nahi ez genituen gauzak esan dizkigu, baina egokitzeko balio izan digutenak “, esan du, eta talde-lanaren aldeko alegazioa egin du:” Ekitea ez da mundu guztiarentzat, nolabaiteko lasaitasuna izan behar duzu, eta ekitera doanak ondo moldatzen den talde bat izan behar du inguruan, baina oso garrantzitsua da, halaber, talde bat osatzea. Eta asko entzutea, ezinezkoa delako gauza guztietan arrazoia izatea, eta jendeari entzuten diozunean eta zure proiektuan sartzen duzunean, zenituenak baino askoz gauza hobeak ateratzen direlako “.\nEuskadiko sarietara aurkeztu diren 44 start-up-etatik, Espainia eta Portugal osoan 763 start-up sarietako talentua bildu duten sariak nabarmendu ditu LINQcasek.\n← Banku-gordailuak berpiztu dira Deutsche Bank eta EBNrekin, % 0,65ean\nGestampek diru-sarrerak % 7 hobetu ditu lehen hiruhilekoan →\nIrristaketaren inguruko ideien lehiaketa, abian\nOrdizia Zabalik zortzi ekintzaileen proiektuak bultzatu ditu


"Nicolas Guerendiain" Irungo Errepublikarrak - Ipuin errepublikanoak\nMartxoaren 9an, 19:00an Kabigorri Ateneoan\nDemagogiaren errazkerian erortzetik urrun (batzuetan saihestezina den arren), ipuin hauek autokritika egin nahi dute, gizakiek botere-abusuaren eta matxismoaren aurren izaten duten jokabideari buruz. Ipuin horietan giza arimaren alderdi ilunak islatzen dira; hartara, kontrastearen legearen poderioz, besteak beste askatasunaren, berdintasunaren, eta anaitasunaren balioak goraipatzeko. Frantziako iraultzaren balioak dira;\nizan ere, batzuetan ez da beharrezkoa originala izatea.\nJostailuek (eszenikoek) eraman ninduten txotxongiloetara, interpretaziora, herri-musikara, irakurketetara, ilobak lotarazteko inprobisaziora (behin ur-haska batera eraman eta bertara bota ninduten herri batean)… arrakasta txikietara, porrot handietara, eszenak eta irakurketak partekatzeko jendea ezagutzera…\nObjektuz edota txotxongiloz kontatutako ipuinetara, aurrera jarraitzen duen bide honetan.


Sei urte 'hurrengo eguneko pilularekin' | Consumer\nSei urte 'hurrengo eguneko pilularekin'\nGinekologoek eta obstetrek uniformetasun handiagoa eskatzen dute kontrazepzio urgenterako pilula ematean\nEspainiako Ginekologia eta Obstetrizia Elkarteak eta Espainiako Kontrazepzio Elkarteak sentsibilizazio-kanpaina bat jarri zuten martxan udan, larrialdiko kontrazepziorako irisgarritasunaren arazoari buruz. Lebonorgestrelezko konprimitu bat da 'biharamuneko pilula', eta babesik gabeko eta haurdun geratzeko asmorik gabeko koitoa egin eta hurrengo 72 orduetan da aproposa. Gaur egun, Espainian sarrera desberdina da autonomia-erkidego guztietan: batzuk sendagaiaren kostuaz arduratzen dira eta osasun-zerbitzu guztietan kobratzen dute; beste batzuk, berriz, ez dira gauza bera gertatzen.\nEspainiako Ginekologia eta Obstetrizia Elkarteak (SEGO) eta Espainiako Kontrazepzio Elkarteak (SEC) sustatutako kanpainak zenbait neurri proposatu ditu; esate baterako, aurreratutzat eman daiteke larrialdiko kontrazepzio bat edo pilula errezetarik gabe eskura daiteke. Espezialisten ustez, Espainian lehen prestakinak merkaturatu eta sei urtera, erabiltzaile potentzial askok oztopo gehiegi dituzte farmakoa lortzeko.\nLarrialdiko kontrazepziora iristeko, emakumeak zentro mediko batera joan behar du, eta han, teorikoki, errezeta bat emango diote farmazia batean eskuratzeko. «Hala ere, ez dira kasu bakanak ospitaleetako larrialdi-zerbitzuek sendagaiaren preskripzioa ukatzen dutenean, dela larrialdi-egoeratzat hartzen ez dutelako (kasu horretan, erabiltzailea familia-plangintzako zentro batera bideratzen dute), dela zenbait medikuk kontzientzia-eragozpenera jotzen dutelako eta ez dutelako errazten abortu-egoeran dagoen sendagai bat eskuratzea. Eta historia farmazietan errepikatzen da», azaltzen du Ezequiel Pérez Campos SECeko lehendakariak.\nHalaber, Pérezek kritikatu du larrialdiko kontrazepzioa emateko errezeloek «duela urte asko Espainian lehenengo pilula antikontzeptiboak agertu zirenean izandako jarrera ideologikoagoak gogoratzen dituztela». Pérez Camposek nabarmendu du jarrera hori anakronikoa dela gaur egun.\n'Biharamuneko pilula' eskatu duten lau mila laguni baino gehiagori buruzko inkesta baten emaitzen arabera, %1,9k bakarrik zituen 16 urte baino gutxiago.Zenbait ikerketak frogatu dute, ordea, medikuek ez dutela batere atsegin 'biharamuneko pilula'ren errezeta mundu osoan ematea, sexu-prestakuntza egokirik ez duten nerabe edo emakumeen erremedioa dela uste baitute. Hala ere, elkarte zientifikoek bildutako datuek argi uzten dute hori ez dela egia: Espainiako lau mila eskatzailek baino gehiagok egindako inkesta baten arabera, larrialdiko kontrazepzioaren % 1,9k bakarrik 16 urte baino gutxiago zituen.\nOsasunaren Mundu Erakundeak (OME) dioenez, larrialdiko kontrazepzioaren erabilera orokorrari esker, abortuen %70 saihets daiteke, eta datu hori bereziki esanguratsua da emakume etorkinentzat, Espainian egiten diren haurdunaldiaren borondatezko etenduren %50 egiten baitute. Haurdunaldiaren Borondatezko Etendurarako Klinika Egiaztatuen Elkarteak (ACAI) jakinarazi du Espainian bizi diren emakume etorkinen %80k ez duela inoiz entzun larrialdiko kontrazepzioaren berri.\nPremiazkoa da, ACAIren iritziz, "hurrengo eguneko pilulari" buruzko informazioa hobetzea, behar bezala eskuratu ahal izateko. SEGOren urteko azken biltzarrean parte hartu duten 809 ginekologori egindako beste inkesta batek argitu duenez, espezialisten %62k ez diete behar bezala jakinarazten erabilera erregularreko antisorgailuekin egindako tratamenduan egon daitezkeen akatsen berri, eta laurden batek, gutxi gorabehera, tratamendu berri bat ezartzen duenean edo antisorgailuz aldatzea komeni denean bakarrik ematen die informazioa gaixoei.\nKontsultatutako ginekologoen erdiek baino gehixeagok argi eta garbi onartzen dute antikontzepzio urgenteari buruzko informazioa ematen dutela, botika antikontzeptiboen gaiari heltzen zaionean. Hala ere, %10ek bakarrik ematen du informazioa familia-plangintzari buruzko hitzaldi zabalagoetan, eta %22k soilik ematen du informazioa gaixoak ateratzen duenean. «Espainiako ginekologoek kolektibo zabala osatzen dute, eta, normala denez, hainbat sentsibilitate eta pentsamolde biltzen dituzte», dio José Manuel Bajo Arenas SEGOko lehendakariak. «Hala ere, SEGOk baztertu egiten du, zientzia-elkarte gisa, nahi ez diren haurdunaldiak gertatzeko arriskua, eta, beraz, babestu egiten du azkar erantzuteko kontrazepzio hori, betiere horiek saihesten laguntzen badu, egiten duen bezala».\nJoan hurrengo orrira: Informazio gehiago, errezeta gutxiago »\nEspainia ginecólogos-eu larrialdiko kontrazepzio píldora-eu urteak


La Perla bainuetxea - Wikipedia, entziklopedia askea.\n(«Perlako termak» orritik birbideratua)\nArtikulu hau Donostiakoari buruzkoa da; beste esanahietarako, ikus «La Perla hotela».\n43° 18′ 55″ N, 1° 59′ 21″ W / 43.315408576°N,1.98921379178°W / 43.315408576; -1.98921379178Koordenatuak: 43° 18′ 55″ N, 1° 59′ 21″ W / 43.315408576°N,1.98921379178°W / 43.315408576; -1.98921379178\nLa Perla bainuetxea Gipuzkoako Donostia hiriburuko Erdialdea auzoan bainuetxe eta jatetxe bat da. Hain zuzen ere, Kontxako badian dago, izen berdineko Kontxako pasealekuan eta Aita Binuesa plazan, Kontxako hondartza aurrez-aurre duelarik.\nKontxako erdian kokatua, egurrezko bainuetxe bat egon zen bertan. Bere balkoiek laurogeita hamar metro luze zituzten eta egunero dirudun turisten bilera leku ziren. Bertan saloi zentral bat zegoen, hainbat bainuetxe zerbitzuekin, baita hondartzara jaisteko kabinak zein marea beherarekin funtzionatzen zuen zaldiz tiratutako tranbia bat.\n1908an Udaletxeak erabaki zuen berritzea, zaharkituta geratu zelako. Eraikina 1912ko uztailaren 2an ireki zen berriro, harriz eta hormigoiz eginda.\n1924an jokua debekatu zen Donostian eta, hainbat krisiren ostean, eraikina gainbeheran sartu zen, jarduerarik gabe eta ia erortzeko arriskuarekin. 1960an Donostian lehenengo dantzaldiak antolatzen hasten dira, berriro ere. 1961an Aurelio eta Andrés Sabadell Martínezek Udaletxeari eraikina alokatu zioten dantzalekua egiteko bertan.\n1990an Udaletxeak La Perla konplexua eraberritzea erabaki zuen. 1991ko otsailan ateak itxi zituen eta 1993an beheko pisu guztia eraitsi eta berreraiki zen, Joaquín Zubiriaren proiektua jaraituz. Honela jatorrizko eraikinaren funtziora itzuli zen, talasoterapia eskainiz jaietarako gune izateaz gain.\n2013ko azken erreformarekin 5.500 m2eko eremua hartzen du.\n↑ Turismo y hoteles en la tarjeta postal : (1900-1975), Donostia-San Sebastián, Gipuzkoa (1ª ed. argitaraldia) L. Gómez 2012 ISBN 8461598768.\nLa Perla bainuetxearen webgunea (Gaztelaniaz) (Frantsesez) (Ingelesez)\nEuskal Herriko bainuetxeak


Hegazti elkartean, garagardoa barra-barra izango da : Bidasoko Hitza\nBBB-k garagardoak dastatuko dituzte Hegaztin.\nIrungo Katea auzoko Hegazti elkarteak, Bidassoa Basque Brewery-ren laguntzari esker, lehen Garagardo Jaia antolatu du datorren asterako. Urriaren 5ean (ostirala) egingo dute, elkartean bertan. Datorren astelehenera (urriak 1) bitarte eman daiteke izena. 20 euro ordaindu beharko dute bertaratutakoek, eta horren truke, ondorengo menuaz gozatzeko aukera izango dute: bretzel (gailetatxo moduko bat), alemaniar erako entsalada, txerri ukondoa eta patata purea, oihan beltz tarta, kafea eta tragoxka. Eta askorentzat, garrantzitsuena: nahi adina garagardo edateko aukera. Era berean, datozen egunotarako sukaldaritza ikastaroak antolatu ditu elkarteak. Hala, datorren astelehenean (urriak 1), Irungo Asador Trinketa Bordaren laguntzarekin egingo dute, asteartean (urriak 2), Hondarribiko Arraunlari Berriko kideekin, asteazkenean (urriak3), Oiartzungo Malkorra Hoteleko sukaldariekin eta ostegunean (urriak 4) Hondarribiko Curry Verdekoekin.\nDatozen egunotako kultur agenda.


2020-11 Neurketa - Telesforo Monzon\n1. NEURKETA · 2020/11\nJarraian, labur-labur, 2020ko azaroan egindako lehen neurketa honen funtsezko sei ondorioak irakur daitezke.\nAutodeterminazio erreferendum adostu eta ofizial baten kontestuan nagusi dira Euskal Estatuaren alde agertzen direnak (%42,5)\nHerritarrari adostasun politikoko kontestu bat jartzen zaionean (alderdi politiko guztiek edo gehienek adostu dutela Euskal Estatuari buruzko erreferenduma egitea eta Madrilek/Parisek onartu duela, beraz erreferenduma guztiz ofiziala eta onartua da) eta Euskal Estatuarengatik galdetzen denean, Euskal Estatuaren alde % 42,5 agertzen da eta kontra %31,5. Hau da, Euskal Estatuaren aldeko jarrerak 11 puntu ateratzen dizkio kontrakoari.\nDemagun Euskal Autonomia Erkidegoan/Euskal Hirigune Elkargoan alderdi politiko guztiek edo gehienek adostu dutela Euskal Estatuari buruzko erreferenduma egitea eta Madrilek/Parisek onartu duela, beraz erreferenduma guztiz ofiziala eta onartua da.\nDemagun Nafarroan alderdi politiko guztiek edo gehienek adostu dutela Nafarroa barne duen Euskal Estatuari buruzko erreferenduma egitea eta Madrilek onartu duela, beraz erreferenduma guztiz ofiziala eta onartua da.\nEgoera horretan, Euskal Estatuaren alde edo kontra zauden galdetzen zaizu. Zer erantzungo zenuke?\nEuskal Estatuak politika sozial ekonomiko edo generokoak hobetuko balitu aldeko posizioak handitu egiten dira.\nEuskal Estatuaren kontra edo zalantzan daudenen artean, politika sozialak edo genero politikak hobetuz gero, %40 eta %37 aldeko posizioa hartzera aldatuko lirateke, hurrenez hurren. Egoera ekonomikoa hobea ekarriko balu edo Europar Batasunaren barruan egoteko aukera izango balu, Euskal Estatuaren alde %33a egongo litzateke.\nEuskal Estatuaren sorrerak egoera ekonomiko hobea ekarriko balu orain Espainaren / Frantziaren barruan daukana baino\nEuskal Estatuak gaur egungoak baino politika sozial hobeak ekarriko balitu (hezkuntzan, osasunean, pentsioetan…)\nEuskal Estatuak Europako Batasunaren barruan egoteko aukera izango balu\nEuskal Estatuak egungoa baino genero politika hobeak ekarriko balitu\nHerritarren gehiengoak (%63) bere etorkizun politikoaz erabaki nahiko luke\nEuskal herritarren gehiengoak (%63) bere etorkizun politikoaz erabaki nahiko luke. Berdin gertatzen da lurralde bakoitzak eskubidea eduki beharko lukeen edo ez galdetzean. Galdetutako hiru eremuetarako, gehiengoek baiezko erantzuna eman dute: Euskal Autonomia Erkidegoak eskubide hori eduki beharko lukeela uste du %64k, Nafarroako Foru Komunitatearen kasuan %63k eta Euskal Hirigune Elkargoarenean (Iparraldea) %58k.\nGehiengoak zazpi herrialdeen artean dagoena baino harreman gehiago izatea nahi du (%79)\nZazpi herrialdeak kontuan hartuta %79 herrialdeen arteko harreman gehiago edukitzearen alde dago eta % 10 kontra. Bai EAEn zein Nafarroan da gehiengoa zazpi herrialdeen arteko harremana indartzearen aldekoa (%81 EAEn eta %67 Nafarroan).\nEdozein kasutan, Nafarroako Foru Komunitatea, Euskal Hirigune Elkargoa (Iparraldea) eta Euskal Autonomia Erkidegoaren artean, orain arte bezala bakoitzak bere erkidegoan jarraituta, harreman gehiago izatearen alde ala kontra zaude?\nOharra: Ipar Euskal Herriko laginak eta HEHko laginaren heren batek erantzun du.\nPandemia dela eta Udaletxeak dira hobekien baloratuak\nPandemiaz administrazio ezberdinak egiten ari diren kudeaketarekin poztasun maila neurtuta, udaletxeak dira hobekien baloratzen direnak. Inkestatuen artean, %43 dago oso edo nahiko pozik udalen kudeaketarekin. Maila beretsuan agertzen dira erkidegoetako gobernuak (%42), beherago diputazioak eta ondoren Europar Batasuna. Azken lekuan, besteengatik tarte handi samarrera (%24), Espainiako eta Frantziako Gobernuak.\nINDIZEA (oso pozik + nahiko pozik)\nZenbateraino zaude pozik pandemiaz egiten ari den kudeaketarekin administrazio hauetan?\nCOVID-19ren kudeaketarako eskumen gehiago eskatzen da erkidegoentzat\nPoztasun maila horrekin bat, administrazio hurrenkera ia berdinean eskatzen dituzte eskumen gehiago. Hau da, erkidegoetako gobernuentzat eskatzen da nagusiki eskumen gehiago, gero udaletxeentzat, diputazioentzat, Europar Batasunarentzat eta azkenik, gutxien, estatuetako gobernuentzat.\nCOVID19ak sortutako krisiaren modukoak kudeatzeko, eskumen (konpetentzia) gehiago, berdinak edo gutxiago eduki beharko lituzkete hurrengo administrazioek.\nNaziometroa 1 2020/11 Txosten osoa-EUSK


Ekitaldiak | Elgetako liburutegia | 2 orrialdea\nBeldurrezko kontaketa gaztetxoentzako\nDatorren ostiralean, Elgetako Liburutegian, 9 urtetik aurrerako gaztetxoek beldurrezko kontaketarekin dute hitzordua, arratsaldeko 19:00etan, boluntario taldetxo baten eskutik.\nHitzak baino zerbait gehaiago izango da airean…\n[events label=2014-11-21 age=all]\nKategoria Ekintzak, Ekitaldiak, Ipuinak, Sarrerak 14 azaroa, 2014 egilea Elgeta.\nOstiral honetan Ipuien ordua izango dugu liburutegian 3 urtetik aurrerako haurrentzat.\n2014-10-24ko ipuinen orduko saioa berezia izan zen. Liburutegiaren eguna izaki denon artean ospatzeko aukera eskaini baitzigun saioak. Gainera, Ipuinen orduko 10. saioa izan zenez ilusio bereziz bizi izan zuten Geaxi kontalaraiak eta gerturatu ziren 2-9 urteko 33 haurrek.\n[events label=2014-11-07 age=all]\nKategoria Ekintzak, Ekitaldiak, Ipuinak, Ipuinen ordua, Sarrerak 3 azaroa, 2014 egilea Elgeta.\nTxikitxoenentzekoa ipuin kontaketa\nSaroa Bikandiren eskutik ipuin kontaketa saioa izango dugu astelehenean 18:30etan liburutegian.\nOraingo honetan, txikitxoenen txanda izango da, 1-2 urteko haurrek izango baitute Saroaren ipuinez gozatzeko aukera.\n[events label=2014-10-27 age=all]\nKategoria Ekintzak, Ekitaldiak, Ipuinak, Sarrerak 20 urria, 2014 egilea Elgeta.\nIpuinen orduko saio berezia\nUrriak 24an Liburutegiaren eguna dela eta, Ipuinen orduan saio berezia egingo dugu liburutegian 3 urtetik aurrerako haurrentzat.\n2014-10-10eko saioa, Larraitz, 28 gaztetxoren aurrean kontu kontari.\n[events label=2014-10-24 age=all]\nKategoria Ekintzak, Ekitaldiak, Ipuinak, Ipuinen ordua, Sarrerak 16 urria, 2014 egilea Elgeta.\nOstiral honetan Ipuinen orduko hurrengo saioaz gozatzeko aukera izango dute 3 urtetik aurrerako haurrek liburutegian.\n[events label=2014-10-10 age=all]\nKategoria Ekintzak, Ekitaldiak, Ipuinak, Ipuinen ordua, Sarrerak 6 urria, 2014 egilea Elgeta.\nRoman Marzanaren eskutik eta borondatez “La Mirada” ipuin kontaketa saioa eskainiko da liburutegian irailak 19 ostiralea gaueko 22:00tatik aurrera.\n[events label=2014-09/19 age=all]\nKategoria Ekintzak, Ekitaldiak, Ipuinak, Sarrerak 10 iraila, 2014 egilea Elgeta.\nIpuinen ordua berriz martxan!!\nOporraldia pasata itzuli dira gurera Ipuinen orduko saioak!\nGogoratu saioak dirauen bitartean txikitxoak bakarrik egon ahal izango direla liburutegian.\nBide batez gonbita luzatzen dizuegu gu bezala kotalari boluntario izan nahi duzuenoi! Hurbildu guregana! Esperientzia polita da…\n[events label=2014-09-19 age=all]\nKategoria Ekintzak, Ekitaldiak, Ipuinak, Ipuinen ordua, Sarrerak 10 iraila, 2014 egilea Elgeta.\nGaztetxoentzako beldurrezko kontaketa saioa\nInork ezin izan zuen imaginatu egun hartan gertatuko zena…\n“Gaztetxoentzako beldurrezko kontaketa saioa” iragartzen zuen kartelak. Herriko liburutegiak antolatzen zuen tankerako lehen saioa zen. Askok izan zuten zalantza, joan edo ez, mereziko ote zuen bertaratzeak? Azken finean, liburutegiak haurrentzako ipuinen ordua bezalako saioak antolatzen zituen, baina, horiek haur txikientzako kontuak dira, ez? Eta beraientzat ganorazko zerbait antolatzea lortuko ote zuten ba?\nAzkenik, kuriositatea eta beldurrezko istorien inguruan dagoen misterioa tarteko izan zen ilunabar hartako zitara, liburutegira, gerturatu zenik. Inork ez zuen pentsatu, ordea, bertan biziko zutenak suposatuko ziena…\n[events label=2014-07-23 age=all]\nKategoria Ekintzak, Ekitaldiak, Ipuinak, Sarrerak 16 uztaila, 2014 egilea Elgeta.\nOstiraleko ipuinen orduko saioan batu ziren 2-8 urte tarteko 23 haurrek Eneidako kontatutako ipuinekin gozatzeko aukera izan zuten.\nHurrengo saioa maitzak 23 ostiralekoa izango da eta Geaxi arituko da kontu kontari. Iraila bitarte, Ipuinen ordua ekimeneko azken saioa izango da printzipioz 23koa.\n[events label=2014-05-23 age=all]\nKategoria Ekintzak, Ekitaldiak, Ipuinak, Ipuinen ordua, Sarrerak 15 maiatza, 2014 egilea Elgeta.\nOstiral honetan herriko 3 urtetik aurrerako haurrek ipuinen orduko ipuinak entzuteko aukera izango dute.\nSaioak 17:20-18:00 bitarte iraungo du. Gogoratu tarte horretan liburutegian haurrak soilik egon daitezkeela, gurasorik gabe.\n[events label=2014-05-09 age=all]\nKategoria Ekintzak, Ekitaldiak, Ipuinak, Ipuinen ordua, Sarrerak 5 maiatza, 2014 egilea Elgeta.